
PROLOG 

din "Părinţi, copii si creşterea lor" 

In aceasta cărticica veţi găsi un fragment din volumul al III-lea al seriei "Amvonul Sfântului Ioan 
Gura de Aur" apărut la editura Stupul Ortodox din Salonic. 

In acest al III-lea volum sunt cuprinse următoarele teme, dintre care unele se afla si în lucrarea 
noastră: 

Căsătorie si căsnicie 

Relaţii conjugale, înfrânarea soţilor 

Neputinţa de a naşte copii, sterilitate, naşterea copiilor 

Părinţi, copii, creşterea copiilor 

Văduvie, divorţ, a doua căsătorie 

Preacurvie, adulter, avort 

Desfrânare, homosexualitate 

Desigur, din motive practice dar si pentru ca aceste texte sunt deosebit de interesante, am hotărât 
sa realizam acest mic volum sinoptic în care cititorul evlavios va constata ce importanta acorda 
acest Sfânt si Părinte al Bisericii, Ioan Gura de Aur, bunei creşteri a copiilor. 

Copiii sunt tot ce pot avea mai preţios părinţii în aceasta lume. Le sunt mângâiere si bucurie. 
Răspunderea pe care o au pentru creşterea lor este foarte mare, la fel ca si răsplata, de altfel, de la 
Dumnezeu. Asa cum pentru buna creştere exista răsplata, pentru neglijarea educaţiei copiilor lor, 
părinţii vor da socoteala în ziua judecaţii. 

Justificare nu exista, mai ales pentru ca părinţii II au pe Dumnezeu ajutor. Dar tot Dumnezeu a 
poruncit în Vechiul Testament ca atunci când un părinte este lovit de fiul sau, acesta sa fie ucis cu 
pietre, în afara cetăţii si în văzul tuturor locuitorilor ei. Cum poate într-un asemenea caz sa se 
justifice un părinte pentru reaua creştere a fiului sau? 

Copiii, spune Sfântul, sunt precum ceara moale, sau precum perla abia scoasa din cochilie, 
precum pictura sau sculptura. Părinţii devin pictori, artişti, sculptori, creând locuitorii împărăţiei 
Cereşti. Aşadar e nevoie de mare atenţie când lucrezi la chipul împărătesc. Nu e îngăduit ca 
sufletul unui copil sa devină peştera de tâlhari. 

Sufletul unui copil este cetatea si templul Domnului, de aceea construirea ei, de la temelie până 
la tavan, trebuie sa se facă cu cea mai mare grija si atenţie. Dumnezeu ajuta, dar îi si răsplăteşte 
cum se cuvine pe părinţii care o construiesc bine, pedepsindu-i, însă, pe cei ce nu-si dau deloc 
silinţa. 

Cred ca mare va fi folosul părinţilor, dar si al tuturor celor care vor citi aceste texte. Si, daca din 
aceştia, chiar si putini fiind si nu pe toate textele, le vor aplica în viata lor, vor vedea folosul pe 



care îl vor avea. Noi am ales doar puţine din multele texte ale Dascălului Universal al Bisericii 
noastre, pe acelea în care Sfântul îi sfătuieşte pe părinţi cum sa-si educe cel mai bine copiii. 

Schitul Nou de la Sfântul Munte Athos 

15 aprilie 1995 

O forma de putere 

din "Părinţi, copii si creşterea lor" 

As dori sa va vorbesc si despre o a treia forma de putere, o putere care-si are originea nu în păcat, 
ci în chiar natura noastră. 

Care sa fie? Este puterea pe care o au părinţii asupra copiilor lor. Copiii sunt o răsplata pentru 
toate suferinţele lor. De aceea un înţelept spune: "Cel care se teme de Domnul va cinsti pe tatăl 
sau si ca stapânitori va sluji celor care l-au născut" (înţelepciunea lui Isus Sirah 3, 7), explicând 
ceva mai departe si de ce: "... ce le vei da tu în schimb pentru ceea ce au făcut ei pentru tine?" 
(înţelepciunea lui Isus Sirah 7, 29). Ce nu poate da în schimb un fiu tatălui sau? Trebuie sa 
înţelegem ca părinţii ne-au născut pe noi, noi însă nu-i putem naşte pe ei. Si daca nu putem face 
ceva tot atât de important pentru părinţii noştri, măcar sa le răsplătim acest dar nepreţuit pe care 
ni l-au dat si sa-i cinstim asa cum se cuvine. Dar nu pentru ca o cere legea firii, ci pentru ca o 
cere frica de Dumnezeu. 

Voia lui Dumnezeu este sa ne cinstim părinţii încă de mici 

din "Părinţi, copii si creşterea lor" 

Dumnezeu doreşte foarte tare ca părinţii sa fie cinstiţi de copiii lor. Pe copiii care-si cinstesc 
părinţii, Dumnezeu îi răsplăteşte cu mari daruri si cu multe bunătăţi, în schimb, pe cei care 
încalcă aceasta lege, îi pedepseşte cu necazuri mari si cu rele multe. 

Căci spune Scriptura: "Cel ce va grai de rau pe tatăl sau sau pe mama sa, acela sa fie omorât" 
(Ieşirea 21, 17). Iar pentru cei ce-si respecta părinţii scrie: "Cinsteşte pe tatăl tau si pe mama ta, 
ca sa-ti fie bine si sa trăieşti ani mulţi pe pământ. .." (Ieşirea 20, 12). 

Acestora din urma Dumnezeu le da o răsplata care îndeobşte se socoteşte a fi un mare dar: 
bătrâneţi fericite si zile îndelungate. Celor, însă, care nesocotesc legea respectului datorat 
părinţilor Dumnezeu le da o pedeapsa socotita a fi râul cel mai cumplit, anume moartea 
prematura, înainte de vreme. 

Pe primii îi atrage sa fie iubitori cu părinţii fagaduindu-le cinstiri, în timp ce pe ceilalţi, chiar si 
fara voia lor, îi ajuta sa nu-si mai dispreţuiască părinţii, facându-i sa se teama de pedeapsa. Cu 
alte cuvinte îi face sa devină fii buni, de frica. 

Dumnezeu nu porunceşte ca fiul care-si loveşte părintele sa fie pedepsit cu moartea si nici după 
ce acesta e dus legat la tribunal nu spune sa fie dus si arătat tuturor în piaţa si apoi scos din oraş; 



aceasta pur si simplu pentru ca tatăl însuşi îsi duce fiul netrebnic în centrul cetăţii; si nici nu 
trebuie sa arate vreo dovada cuiva, pentru ca oricum îl cred toţi. Si pe buna dreptate. Un părinte, 
care de dragul copilului sau a cheltuit bani si câte si mai câte, nu s-ar fi făcut acuzatorul lui daca 
acesta nu l-ar fi rănit sau nu l-ar fi vătămat foarte tare. 

Aşadar tatăl îsi duce fiul în mijlocul cetăţii, cheamă tot poporul si anunţa de fata cu mulţimea ce 
acuzaţie îi aduce. Atunci toţi cei care-1 aud iau câte o piatra si o arunca în fiul care si-a lovit 
părintele. 

Legislatorul nu voieşte ca oamenii cetăţii sa fie doar martorii pedepsei, ci si participanţi la ea. 
Fiecare, vazându-si mâna dreapta cu care a aruncat piatra în capul fiului sacrileg, va avea un bun 
prilej sa-si aducă întotdeauna aminte de întâmplare si sa se îndrepte daca e pe cale sa greşească. 
Legislatorul ne mai lasă sa înţelegem ceva, anume ca cel ce-si jigneşte sau îsi răneşte părinţii nu 
numai fata de ei a greşit, ci fata de toţi oamenii. 

De aceea îi cheamă pe toţi sa ia parte la pedeapsa, ca si cum toţi ar fi fost vătămaţi si loviţi; de 
aceea aduna la un loc tot poporul si toata cetatea, ca sa-i înveţe si pe cei ce n-au nici o legătura sa 
se revolte când părinţii sunt loviţi sau atacaţi în vreun fel, ca si cum vătămata ar fi întreaga fire 
omeneasca. îi învata sa alunge din mijlocul lor un asemenea om, ca pe o boala contagioasa sau o 
boala de rând. Sa-1 alunge nu numai din oraş, ci si din lumina vieţii. Un asemenea sacrileg este 
un duşman public, este vrăjmaşul tuturor oamenilor, al lui Dumnezeu, al firii, al legilor si al vieţii 
pe care noi toţi o împartim. Le porunceşte tuturor sa ia parte la execuţie ca si cum ar participa la 
curăţarea cetăţii. 
(Omilia a IV-a la Facere) 

Educatorii fireşti 

din "Părinţi, copii si creşterea lor" 

Avem un educator care ne ordonează si ne rânduieşte viata cu cuvinte, îndemnuri si sfaturi. Cine 
este el ? Este tatăl pe care Dumnezeu 1-a hărăzit fiecăruia dintre noi. Tocmai de aceea a rânduit 
Dumnezeu sa fim iubiţi de cei care ne-au dat naştere, ca sa avem lângă noi pe cineva care sa ne 
înveţe virtutea. 

Tata nu este numai cel ce da naştere, ci si cel ce da o educaţie si o creştere buna copilului sau. 

Mama nu este numai cea care-si poarta pruncul în pântece, ci si cea care si-1 creste cum se 
cuvine. Părinţii ne-ar da sigur dreptate; ar mărturisi ca nu natura, ci virtutea îi face sa fie părinţi. 
De multe ori părinţii îsi reneaga copiii si rup orice legătura de rudenie cu ei, înfiind, în schimb, 
alţii, cu care nu sunt deloc rude. 

Ce lucru mai absurd decât acesta poate exista? Sa-si alunge copiii pe care ei însisi i-au născut si 
în locul lor sa-si ia alţii, pe care nu ei i-au născut? 

Iubirea părinţilor este o necesitate naturala 



din "Părinţi, copii si creşterea lor" 

Dumnezeu a lăsat ca iubirea părinţilor pentru copii sa fie o necesitate naturala, o lege a firii dar, 
pe de alta parte, sa si depindă de purtarea copiilor. Părinţii îsi iartă copiii când greşesc, pentru ca 
natura însasi îi îndeamnă s-o facă. Chiar si atunci când copiii devin de nerecunoscut si sunt 
iremediabil atraşi de rau, tot natura este aceea care îi obliga pe părinţi sa le poarte de grija si sa 
nu-i părăsească, oricât de viciosi ar fi devenit. 
(Despre Ana) 

Până unde trebuie sa-si asculte si sa-si respecte copiii părinţii 

Dumnezeu ne îndeamnă sa ascultam numai în lucrurile care nu aduc vătămare credinţei si 
evlaviei. Este adevărat ca lui Dumnezeu îi este bineplacut sa le dam părinţilor cinstea cuvenita. 
Dar, nu trebuie sa mai ascultam atunci când părinţii ne cer o cinstire mai mare decât cea 
cuvenita. 

Domnul nostru Iisus Hristos ne spune: "Daca vine cineva la Mine si uraste pe tatăl sau si pe 

mama si pe femeie si pe copii si pe fraţi si pe surori, chiar si sufletul sau însuşi, nu poate sa fie 

ucenicul Meu" (Luca 14,26). Domnul nu te îndeamnă sa-i urasti fara motiv, pentru ca un lucru ca 

acesta este foarte împotriva firii, dar El nu îngăduie sa-ti ceara sa-i iubeşti mai mult decât pe El, 

fiindcă a-i iubi mai mult decât pe Dumnezeu face rau atât celor iubiţi cât si celui 

care-i iubeşte. 

(Comentariu la Evanghelia după Luca) 

Când părinţii nu te împiedica si nu-ti pun oprelişti sa-ti vezi de cele ale sufletului, trebuie sa-i 
asculţi, fiindcă altfel e mare primejdie. Daca, însă, ne cer ceva fara motiv si ne întorc de la cele 
duhovniceşti, ascultarea fata de ei nu mai e obligatorie. 
(Comentariu la Evanghelia după Ioan, Omilia XXI) 



Trebuie sa ne îngrijim părinţii până la sfârşit 

din "Părinţi, copii si creşterea lor" 

Domnul Iisus Si-a încredinţat mama de pe cruce ucenicului Sau. El ne-a învăţat în felul acesta ca 
suntem datori a-i îngriji pe părinţii noştri până la ultima lor suflare. 
(Comentariu la Evanghelia după Ioan, Omilia LXXXV 

"Nu-i întărâtaţi. . . pe copiii voştri. . . " 

din "Părinţi, copii si creşterea lor" 

"Si voi, părinţilor, nu întărâtaţi la mânie pe copiii voştri, ci cresteti-i întru învăţătura si certarea 
Domnului" (Efeseni 6,4). 

N-a spus: iubiti-i, pentru ca aceasta este oricum porunca firii, fie ca vrem fie ca nu. Nu era 
nevoie sa dea o lege pentru asta. Ce spune însă ? "Nu-i întărâtaţi", cum fac mulţi care-si 
dezmostenesc si-si reneaga copiii si le fac tot felul de greutăţi, ca si când copiii lor n-ar fi oameni 
liberi, ci sclavi. De aceea spune: "nu-i mâniaţi pe copiii voştri". 

Pe urma, si cel mai important lucru pe care-1 face Domnul Iisus Hristos este acela ca ne explica 
cum trebuie sa facem încât copiii sa devină ascultători, făcând ca toate sa depindă de capul 
familiei. 

Asa cum a arătat ca femeia trebuie sa asculte de bărbat, asa se adresează si acum bărbatului 
spunându-i: "... ci cresteti-i întru învăţătura si certarea Domnului". 
(Comentariu la Epistola către Efeseni, Omilia XXI) 

Monahii îsi cinstesc în chip deosebit părinţii 

din "Părinţi, copii si creşterea lor" 

As dori sa înţelegi ca cel ce se apropie în toate de desăvârşirea în virtute, va păzi si aceasta 
porunca cu cea mai mare râvna. Daca tatăl tau trebuie sa moara pentru tine, o va face, pentru ca 
te cinsteşte si te slujeşte, nu pentru ca asa cere legea firii; înainte de toate, o face din iubire 
pentru Acela care a dispreţuit toate lucrurile lumeşti. 
(Apologia vieţii monastice, Cuvântul al II-lea) 

Un sfat scurt 

din "Părinţi, copii si creşterea lor" 

"Copii, ascultaţi pe părinţii voştri în Domnul, ca aceasta este cu dreptate" (Efeseni 6, 1). Aici nu 
vorbeşte nici despre Hristos, nici despre cele cereşti. Se adresează sufletelor simple, copiilor, si 
de aceea o face cu un sfat scurt, pentru ca ei n-ar putea urmări un cuvânt prea lung. De aceea nu 
spune nimic despre împărăţia lui Dumnezeu, fiindcă la aceasta vârsta nu pot înţelege asemenea 
lucruri. Spune doar ce ar dori sa asculte un suflet de copil, ca va trai ani mulţi pe pământ. 

Daca ne-ar întreba cineva de ce nu le-a spus nimic copiilor despre împărăţia lui Dumnezeu, ci le- 
a dat doar porunca scrisa în Lege, i-am răspunde ca a facut-o pentru ca ei sunt fiinţe nevinovate 
si pentru ca ştia bine ca, daca un bărbat si o femeie se supun Legii, atunci nu-i nevoie de multa 
osteneala ca sa-i facă si pe copiii lor sa i se supună. Daca educaţia începe bine, statornic si 
hotărât, atunci foarte uşor vor merge pe drumul Legii. Cel mai greu e sa pui temelia. 

Până unde trebuie sa-si asculte copiii părinţii 

din "Părinţi, copii si creşterea lor" 

"Copii, ascultaţi pe părinţii voştri în Domnul..'" adică după voia Domnului. Dumnezeu, spune, a 
dat aceasta porunca. Ce am spune daca părinţii cer lucruri absurde, nebuneşti? Desigur, niciodată 
un tata nu va cere lucruri ciudate, chiar daca el este ciudat. Dar asa îl apară Apostolul pe copil 
spunând "în Domnul", înţelegând: "sa-ti asculţi părinţii când nu-ti cer sa faci ceva împotriva lui 
Dumnezeu. Adică, daca un părinte este idolatru, închinător la idoli, sau eretic, copilul nu trebuie 
sa-1 asculte si sa fie ca el, pentru ca ar însemna ca se împotriveşte voii Domnului (...). 

Si baga de seama ca a pus o temelie minunata drumului nostru spre virtute, anume cinstirea 
părinţilor. Foarte firesc. Mai întâi a interzis lucrurile păcătoase si apoi, voind sa ne aducă la 
virtuţi, primul lucru pe care apostolul Pavel 1-a făcut a fost sa ne poruncească sa ne cinstim 
părinţii, pentru ca ei înaintea tuturor si imediat după Dumnezeu sunt cei ce ne-au dat viata, încât 
este firesc ca ei sa fie primii care sa se bucure de toate lucrurile noastre bune si pe urma ceilalţi 
oameni. 

Daca cineva nu are respect pentru părinţi, niciodată nu va fi îngăduitor si tolerant cu ceilalţi. 
(Comentariu la Epistola către Efeseni, Omilia XXI) 

Cum trebuie sa fie copiii 

din "Părinţi, copii si creşterea lor" 

Copiii trebuie sa fie cuviincioşi, sa se distingă prin cuminţenie si sa fie lăudaţi si de oameni si de 
Dumnezeu. 

Sa înveţe sa-si stăpâneasca stomacul, sa stea departe de lux, sa fie economi, iubitori si sa înveţe 
sa se conducă singuri. Numai astfel pot reuşi sa le ofere multa răsplata părinţilor, numai astfel 
toate vor fi spre slava lui Dumnezeu si spre mântuirea noastră, în numele lui Iisus Hristos, 
Domnul nostru. . . 
(Comentariu la Epistola I către Timotei, Omilia a FX-a) 

11 



Copiii sunt iubiţi prin legea firii 

din "Părinţi, copii si creşterea lor" 

Cei născuţi de noi ne sunt dragi nu numai pentru virtutea lor, ci si dintr-o necesitate naturala. 
(Comentariu la Epistola a Ii-a către Timotei, Omilia I) 

CREŞTEREA COPIILOR 

Sa avem grija sa fie cuminţi 

din "Părinţi, copii si creşterea lor" 

Sa avem grija ca tinerii sa fie cuminţi pentru ca, am spune, de la neascultare pornesc toate relele. 
Cu trecerea timpului un obicei rau devine atât de dăunător, încât nici un sfat, oricât de bun, nu-i 
mai poate ajuta pe cei ce s-au dedat unui viciu. Aceştia se lasă conduşi de diavol, ca nişte 
prizonieri, oriunde le dictează. El e cel ce dictează si le da tinerilor poruncile pierzătoare, pe care 
ei le executa cu plăcere, bucurându-se numai de plăcerea prezenta, fara a se gândi nici un 
moment ca e urmata de durere. De aceea va rog sa-i ajutam pe copiii noştri, ca sa nu apese 
asupra noastră răspunderea pentru faptele lor rele. 

Exemplul lui Eli 

din "Părinţi, copii si creşterea lor" 

Sau nu stiti ce a patit preotul Eli care n-a îndreptat cum trebuia slăbiciunile copiilor sai? Daca un 
medic vrea sa trateze numai cu curăţie o patima care nu se lasă dusa decât daca e tăiata, o face cu 
neputinţa de nevindecat. Nu foloseşte terapia potrivita. Asa a făcut si bătrânul Eli. Deşi trebuia 
sa-si pedepsească copiii, pe fiecare după greşeala lui, n-a facut-o. A fost foarte îngăduitor si a 
fost pedepsit si dânsul împreuna cu ei. 

Noi care avem copii, sa ne îngrozim de ce a patit si sa ne îngrijim de educaţia copiilor noştri, ca 
sa nu patim la fel. Fiecare sa aibă grija de cei cu care locuieşte. Daca un copil a învăţat ce este 
virtutea, va putea ocoli râul pe care i-1 poate face păcatul si, alegând sa se poarte cu înţelepciune 
si cuminţenie, îsi va putea atrage ajutorul lui Dumnezeu de care as vrea sa ne bucuram toţi. 
(Omilia LIX la Facere) 

Sa-i învăţam pe copiii noştri sa aleagă înainte de toate virtutea si sa nu considere averea un lucru 
important. Pentru ca, de foarte, foarte multe ori, averea se face stavila în calea virtuţii, atunci 
când tânărul nu ştie cum sa-si folosească banii. Si tinerii sunt ca si copiii mici care se 
primejduiesc când iau în mâna un cuţit sau o sabie. De aceea mamele nu-i lasă sa le atingă când 
sunt singuri. Tinerii, la fel, sunt în primejdie sigura când moştenesc o avere, pentru ca nu vor sa o 
folosească cum trebuie si mai degrabă se împovărează cu o grămada de păcate. De aici vin 

desfătări si plăceri nesănătoase si rele nenumărate. Nu spun ca toate acestea vin de la bani, ci de 
la cei ce nu ştiu cum trebuie sa-i administreze. 
(Omilia LXVI la Facere) 

Istorii si pilde din Biblie 

din "Părinţi, copii si creşterea lor" 

". . . părinţii noştri ne-au spus noua" (Psalmul 43,1). Ascultaţi cuvintele acestea, voi toţi. Vouă va 
spun, celor cărora nu va pasa de copiii voştri, celor ce le treceţi cu vederea cântările diavoleşti pe 
care le cânta si celor cărora nu va pasa de pildele din Scripturile dumnezeieşti. 

Copiii din Biblie nu erau asa. Isi petreceau viata istorisind faptele de seama ale lui Dumnezeu si 
câştigul lor era îndoit. Ascultând istoriile Bibliei, tinerii asupra cărora se revarsă deja iubirea si 
bunătatea lui Dumnezeu deveneau si mai buni, amintindu-si câştigul pe care-1 aveau din felul lor 
de viata. Copiii lor ajungeau, la rândul lor, sa-L cunoască din aceste pilde pe Dumnezeu si erau 
îndemnaţi sa imite virtutea părinţilor lor. Cărţile lor erau doar aceste istorii auzite din gura 
părinţilor, învăţau tot ce aveau nevoie doar din ele, căci nimic nu era mai folositor si mai plăcut 
pentru ei decât aceste pilde. 

Daca, de obicei, cei ce asculta povesti îsi petrec plăcut timpul, cu atât mai mult cei ce asculta 
astfel de pilde au parte de cea mai mare binecuvântare. Pentru ei istoriile despre Dumnezeu sunt 
cea mai mare binefacere, fiindcă le dau putere, înţelepciune, prudenta, plăcere si, pe lângă toate 
acestea, le deşteaptă mintea si sufletul si îi fac mai buni. 

A asculta întâmplări este acelaşi lucru cu a le vedea cu proprii tai ochi. Tinerii aceştia le ascultau 
de la părinţii lor care fuseseră martori la evenimente, care le văzuseră cu ochii lor si le 
transmiteau mai departe urmaşilor prin viu grai. Deşi nu fuseseră de fata la întâmplări, le credeau 
tot atât de mult ca si cum le-ar fi văzut cu ochii lor. 
(Erminie la Psalmului 43) 

Ce răsplata au părinţii pentru buna creştere a copiilor 

din "Părinţi, copii si creşterea lor" 

Si tatii si mamele sunt răsplătiţi deopotrivă. Asculta ce spune Scriptura si unora si altora, căci nu 
le vorbeşte mai puţin femeilor decât bărbaţilor. Sfântul apostol Pavel spune: "... femeia, amăgită 
fiind, s-a făcut călcătoare de porunca'" dar adaugă: "dar ea se va mântui prin naştere de fii. . ." (I 
Timotei2, 14-15). 

El vrea sa spună femeii următoarele: suferi ca prima femeie nu ti-a lăsat altceva decât munci si 
dureri si naştere în veci ? Nu te speria si nu te mâhni si nu te revolta pentru ca bucuriile pe care le 
capeţi din creşterea copiilor, daca vrei, te fac sa uiţi durerile facerii si te fac sa simţi ca, 
crescându-ti copiii, împlineşti o mare lucrare. Daca te îngrijeşti sa le dai copiilor tai o educaţie 
buna si îi conduci spre virtute, vei avea parte de mântuire. Munca, grija si aceasta lucrare a ta de 

mare însemnătate vor fi răsplătite din plin. Ca sa te convingi ca mama nu este numai cea care 
naşte si ca nu în naşterea de prunci se afla răsplata, uite ce spune apostolul Pavel tot în aceeaşi 
epistola despre văduva: " daca a crescut copii. .." (I Timotei 5, 10). Nu spune doar daca a născut, 
ci daca a crescut copii, pentru ca naşterea se datorează naturii, iar creşterea copiilor tine de o 
alegere. 

Tot el, după ce a zis , "se va mântui prin naştere de fii", nu s-a oprit aici, ci, vrând sa arate ca 
important nu este a naşte, ci a creste si a educa copii, a adăugat: "... daca va stărui, cu 
înţelepciune, în credinţa, în iubire si în sfinţenie" (I Timotei, 2, 15). 

Vrea sa spună asa: Atunci abia vei primi mare răsplata, când copiii pe care i-ai născut vor stărui 
în credinţa, în iubire si în sfinţenie. 

Daca îi conduci spre credinţa, iubire si sfinţenie, daca îi stimulezi, daca îi înveţi si îi sfatuiesti, 
pentru aceasta grija a ta te aşteaptă o mare răsplata de la Dumnezeu. 

Si băieţii si fetele 

din "Părinţi, copii si creşterea lor" 

Sa nu creadă mamele ca se cuvine sa se ocupe numai de baieti sau numai de fete. Apostolul 
Pavel n-a făcut aici nici un fel de deosebire. A spus doar: "daca a născut si a crescut copii" si: 
"... daca va stărui, cu înţelepciune, în credinţa, în iubire si în sfinţenie". 

Trebuie sa avem grija si de unii si de ceilalţi si, mai ales mamele, care stau mai mult acasă, 
pentru ca bărbaţii au si alte griji: slujba în cetate, călătoriile, piaţa. Femeia în schimb, fiind 
scutita de felul acesta de griji, se poate ocupa mai uşor de copii, pentru ca are mult mai mult timp 
liber. Asa făceau femeile si în antichitate. A te ocupa de copii nu este o treaba obligatorie a 
bărbatului, este o datorie a amândurora. Prin datorie înţeleg ca trebuie sa se îngrijească de 
creşterea copiilor si sa-i conducă pe drumul cel bun. 
(Despre Ana I) 

Grija părinţilor pentru creşterea cu înţelepciune a copiilor 

din "Părinţi, copii si creşterea lor" 

Bărbaţii trebuie sa urmeze exemplul soţiilor lor si sa se îngrijească sa-i educe pe copii în asa fel 
încât sa fie înţelepţi si cuminţi. Nimic nu trebuie sa ne preocupe mai mult la tineri decât 
înţelepciunea si buna-cuviinta. Tinerii sunt uşor de ispitit. De aceea, aceeaşi grija pe care o avem 
atunci când umblam cu lămpile, trebuie s-o avem si cu copiii. 

De multe ori, când slujnica aprinde lampa, îi spunem sa fie atenta sa nu se apropie cu ea aprinsa 
de stufăriş sau de fân, ca nu cumva sa scape vreo scânteie si de acolo sa se întindă focul spre 
casa. Aceeaşi grija s-o avem si fata de copii si sa nu-i lăsam sa caute spre locurile cu slujnice 
uşuratice si cu roabe destrăbălate. Daca se întâmpla sa avem vreo asemenea servitoare sau 

vecina, sa-i sfătuim sa nici n-o privească nici sa intre în vorba cu ea, ca nu cumva sa se aprindă 
vreo scânteie în sufletul lor si sa-1 ardă cu totul iar noi sa rămânem nemângâiati. 

Ce se întâmpla când lipseşte înţelepciunea ? 

din "Părinţi, copii si creşterea lor" 

Sa-i ţinem departe pe tineri nu numai de spectacole, ci si de muzici molesitoare, ca sa nu le 
farmece sufletul. 

Sa nu-i ducem nici la teatre, nici la banchete sau la beţii. Cel mai mult sa le ferim pe fecioare, 
nelasându-le sa iasă din iatacuri. Nimic în natura nu împodobeşte mai mult aceasta vârsta decât 
cununa înţelepciunii, curăţia de orice desfrânare si puritatea cu care un tânăr intra în viata 
conjugala. 

Femeile vor fi dorite de soţii lor mult mai mult daca sufletul lor nu s-a exersat în desfrânare si nu 
e corupt. O femeie e mult mai dorita când o cunoaşte doar tânărul cu care s-a unit prin căsătorie, 
îndrăgostirea e mai calda, apropierea dintre soţi mai adevărata si iubirea mai autentica când 
tinerii se căsătoresc cu o atât de mare prevedere. 

Ceea ce se întâmpla astăzi nu este căsătorie, ci afacere si dare si luare de bani. Daca un tânăr e 
corupt si atenţia lui era si înainte si după căsătorie la alte femei, care mai e folosul căsătoriei? Ba, 
dimpotrivă, osânda pe lumea cealaltă e mai mare si păcatul mai de neiertat când soţia sta acasă si 
el se face de ruşine la prostituate si comite adulter. 
(Despre Ana, I) 

îndepărtarea de desfrânare 

din "Părinţi, copii si creşterea lor" 

In toate necazurile sa cerem ajutorul lui Dumnezeu. Si daca nu avem copii, sa cerem, iar daca 
avem sa-i creştem cu multa grija si sa-i ţinem departe pe tineri de orice viciu, dar mai ales de 
desfrânare. 

E un război greu acesta si nimic nu-i ispiteşte mai rau pe tineri decât desfrânarea. Sa-i 
împresuram de peste tot cu sfaturi, sa le spunem ce-i aşteaptă, sa-i speriem, sa-i convingem si, în 
ultima instanţa, sa-i ameninţam. Daca-si înving aceasta dorinţa, nu vor mai fi stăpâniţi cu 
uşurinţa de vreo alta. Vor fi mai presus de bani, îsi vor stăpâni pornirea de a se îmbată, se vor da 
înapoi cu cea mai mare grija si de la dezmat si de la legaturile primejdioase, îi vor respecta mai 
mult pe cei ce le-au dat viata, dar vor respecta mai mult oamenii în general. Si invers, cine nu 
respecta un tânăr înţelept? 

Cine nu va îmbrăţişa si nu va săruta un tânăr care si-a înfrânat dorinţele nepotrivite? Si ce om cu 
stare nu va voi sa-i dea din toata inima fiica de soţie, chiar de-ar fi sa fie cel mai sărac din toţi? 
Asa cum nimeni nu este atât de sărac, atât de strâmtorat sau de nefericit încât sa vrea sa se 

15 



înrudească cu un tânăr care trăieşte în risipa, nedezlipit de femeile uşoare, fie el cel mai bogat om 
din lume, tot asa nimeni nu este atât de nesăbuit încât sa respingă sau sa dispreţuiască un tânăr 
cuminte si înţelept. 

Daca vrem sa fie respectaţi de oameni copiii noştri si iubiţi de Dumnezeu, sa le împodobim 
sufletele si sa-i conducem cu înţelepciune la căsătorie. Astfel bunurile pământeşti se vor revarsă 
în casa lor ca din izvoare nesecate, Dumnezeu le va fi mereu binevoitor, se vor bucura de cinste 
si aici, în viata pământeasca, si în cea viitoare si fie ca de ea sa ne bucuram si noi. . . 
(Despre Ana, II) 

La biserica de la vârsta prunciei 

din "Părinţi, copii si creşterea lor" 

"Ana însă nu s-a dus cu el, spunând bărbatului sau: „ Când pruncul va fi înţărcat de la sân si va 
creste, atunci am sa-1 duc si va fi înfăţişat el înaintea Domnului si va rămâne acolo pentru 
totdeauna" (I Regi, 1,22). 

Vezi? N-a avut încredere sa-1 lase acasă si sa meargă la Templu. Aceasta pentru ca, din clipa în 
care i s-a dat darul, nu se îndura sa se înfăţişeze nicăieri fara el. Sa-1 duca, iarasi, la Templu si 
apoi sa-1 ia si sa plece, se temea. De aceea a aşteptat atât, ca sa se poată înfăţişa împreuna cu 
darul ei, cu pruncul, atunci când se va putea. Apoi 1-a dus, 1-a lăsat acolo si pruncului nu i-a părut 
rau ca s-a despărţit de sânul mamei. 

Stiti ca, de obicei, copiii plâng când sunt întăreaţi. Acesta însă, n-a plâns când s-a despărţit de 
mama sa, ci a privit către Domnul, Cel Care a creat-o si pe ea. N-a plâns, nici el n-a plâns nici 
dânsa când s-a despărţit de pruncul sau. 

Pentru ca, mijlocind harul, ea si-a învins afecţiunea naturala, socotind ca ei sunt tot împreuna. 
Ana este precum vita de vie care îsi întinde lăstarii departe de locul unde a răsărit si care rămâne 
înrudita si cu ultimul ei ciorchine, crescut undeva sus, cel mai departe. în timp ce ea locuia în 
cetate, îsi întindea trunchiul până la sanctuar si acolo atârna ciorchinele ei copt. 

Distanta nu era deloc o piedica. Iubirea lui Dumnezeu îl unea pe copil cu mama sa. Chiar daca 
era încă mic, virtutea lui era deja coapta si deja le era învăţător întru cinstirea lui Dumnezeu celor 
ce veneau la sanctuar. Aceştia îl întrebau din curiozitate despre naşterea sa si aflând cum s-a 
petrecut plecau mângâiaţi, adică cu nădejde în Dumnezeu. 
(Despre Ana, III) 

Fa din sufletul tau templu împărătesc 

din "Părinţi, copii si creşterea lor" 

Tu, femeie, pe Ana s-o imiţi si chiar de eşti stearpa, roaga-te cu toata puterea si roaga-1 pe preot 
sa te ajute cu mijlocirea lui. Daca primeşti cuvintele lui cu credinţa, binecuvântarea părinţilor 

duhovniceşti va avea rod bun si copt. Iarasi, daca devii mama, afioriseste-ti si tu fiul, daruieste-1 
Domnului. Ana 1-a dus la sanctuar, tu fa-te pe tine însati templu împărătesc si locuinţa a lui 
Dumnezeu. Căci spune apostolul: " . . .trupul vostru este templu al Duhului Sfânt, Care este în 
voi" (1 Corinteni 6, 19) si în alta parte: "Voi locui în ei si voi umbla ..." (11 Corinteni 6, 16). 

Sufletul unui tânăr poate deveni casa a lui Dumnezeu 

din "Părinţi, copii si creşterea lor" 

Asa cum nu este posibil sa reparam si sa renovam o casa veche gata sa se prăbuşească decât 
cheltuind bani, aducând constructori buni si interesându-ne si ocupându-ne de toate, asa si casa 
lui Dumnezeu - pentru ca si sufletul unui tânăr poate fi casa a lui Dumnezeu - nu merita din 
partea noastră nici cea mai mica atenţie? 

Fii cu băgare de seama sa nu auzi si tu ce au auzit odinioară evreii, care, odată întorşi din robie, 
deşi vedeau în Templul din Ierusalim o ruina, îsi construiau si îsi înfrumuseţau casele. Ei au 
stârnit atât de mult mânia lui Dumnezeu, încât Domnul a trebuit sa le trimită un prooroc care sa-i 
sperie cu foamea si care sa le arate si pricina ei: "Este oare timpul ca voi sa locuiţi în casele 
voastre cu pereţii lucraţi în tăblii, când templul acesta este în ruina " (Agheu 1, 4). 

Daca indiferenta lor fata de Templul din Ierusalim L-a mâniat atât de tare pe Dumnezeu, cu atât 
mai mult II va mânia pe Domnul indiferenta voastră fata de acest templu, sufletul copiilor voştri, 
care este cu atât mai preţios, fiindcă sfinţenia lui este mai mare. 

Nu lasă casa lui Dumnezeu sa devină peştera de tâlhari 

din "Părinţi, copii si creşterea lor" 

Nu lasă, dar, casa lui Dumnezeu sa devină peştera tâlharilor, ca sa nu auzi si tu cuvintele cu care 
Domnul Iisus Hristos i-a certat pe iudei: " Casa Mea, casa de rugăciune se va chema, iar voi o 
faceţi peştera de tâlhari" (Matei 21, 13). 

Cum adică peştera de tâlhari? Aceasta se va întâmpla daca lăsam sa intre si sa se strecoare în 
sufletele tinerilor dorinţe care-i transforma în robi, care le răpesc libertatea, dar si destrăbălarea 
de orice fel. Asemenea dorinţe si asemenea gânduri sunt mai rele decât tâlharii, pentru ca îi 
lipsesc pe tineri de libertate, îi fac sclavii patimilor iraţionale, necugetate, atacându-i din toate 
părţile si umplându-le mintea de răni. Tocmai de aceea sa-i supraveghem zilnic si sa folosim 
cuvântul drept bici, sa alungam toate patimile de acest fel din sufletul lor, ca sa poată fi părtaşi la 
viata cereasca si sa-si poată împlini pe deplin menirea. 

De la prima vârsta încă sa-i conducem spre viata cereasca 

din "Părinţi, copii si creşterea lor" 

Nu ati văzut ca cei ce locuiesc în oraşe, de abia ce-si întărea pruncii si îi si fac purtători de ramuri 
la serbări, patroni de lupte, şefi la sălile de sport si conducători de cor? Asa sa facem si noi. încă 
din frageda pruncie sa-i conducem spre viata cereasca. Cea pământeasca cere numai cheltuieli si 
nu aduce nici un câştig. 

Intr-adevar, spune-mi ce folos ar putea avea cineva din aplauzele si din strigatele de admiraţie ale 
mulţimii. Când vine noaptea, tot acel zgomot si toata acea zarva se stinge. După ce petrecerea se 
termina, ca si cum s-ar fi trezit dintr-un vis plin de desfătări, "adulaţii" rămân iarasi pustii de 
orice bucurie si nu le mai pasa, chiar daca ar vrea, nici de cununi, nici de hainele luxoase, nici de 
înfăţişarea impunătoare, pentru ca toate acestea au trecut mai repede decât cel mai repede vânt. 

In schimb viata cereasca este cu totul diferita. Ne aduce câştig mult si neîntrerupt. Pe cel ce 
trăieşte deja în ceruri nu-1 aclama tot timpul oameni beţi, ci mulţimea îngerilor. Dar ce spun 
mulţimea îngerilor? Domnul însuşi, Stăpânul îngerilor îl lauda si îl întâmpina cu bucurie si cu 
cinste. Si cel lăudat de Dumnezeu nu o zi, nu doua, nu trei, ci veşnic sărbătoreşte încununat si 
niciodată nu-si va vedea creştetul gol, lipsit de slava cereasca. Dânsul la aceasta serbare nu tine 
doar câteva zile, ci o veşnicie. 

La aceasta liturghie sărăcia nu poate fi niciodată o stavila, pentru ca si cel sărac o poate împlini, 
mai ales cel sărac, fiindcă el este liber de orice zădărnicie lumeasca. 

El nu trebuie sa cheltuiască bani si averi, trebuie sa aibă doar sufletul curat si mintea plina de 
înţelepciune. Din înţelepciune i se nasc sufletului vesmintele vieţii cereşti si din înţelepciune i se 
împleteşte cununa. Daca sufletul nu este împodobit cu faptele bune ale virtuţii, aurul mult nu-i 
este de nici un folos. Tot asa cum sărăcia multa nu-1 poate vatama în nici un fel, daca a strâns o 
comoara lăuntrica. 

Liturghia duhovniceasca 

din "Părinţi, copii si creşterea lor " 

Aceasta liturghie s-o împlinească nu numai băieţii, ci si fetitele, pentru ca nicăieri nu s-a dat vreo 
porunca s-o împlinească numai bărbaţii, cum se întâmpla în viata lumeasca. în "teatrul" Bisericii 
sunt primiţi si femei si bătrâni si tineri si sclavi si oameni liberi. 

Oriunde e nevoie aici ca sufletul sa "iasă pe scena" nici firea, nici vârsta, nici meseria sau funcţia 
pe care o are cineva în viata lumeasca si nici altceva de felul acesta nu poate fi un obstacol. 

Ce trebuie sa înveţe tinerii ? 

din "Părinţi, copii si creşterea lor" 

De aceea va rog pe toţi sa va predaţi fiii si fiicele de la vârsta cea mai mica acestei liturghii si sa 
depuneţi în sufletele lor bogăţia care se potriveşte vieţii cereşti, fara sa ascundeti aur în pământ 
sau sa adunaţi argint. 

Depuneţi în sufletele lor bunătatea, smerenia, buna-cuviinta, înţelepciunea si orice alta virtute. 
Liturghia tocmai de aceasta cheltuiala are nevoie. Daca strângem aceasta bogăţie pentru noi si 
pentru copiii noştri, si în aceasta viata ne vom bucura de strălucire, dar si în cea viitoare vom 
auzi vocea fericita cu care Domnul Iisus Hristos îi recunoaşte ca ai Sai pe toţi cei care L-au 
mărturisit. 
(Despre Ana, III) 

Nepăsarea părinţilor este rezultatul vieţii rele a tinerilor 

din "Părinţi, copii si creşterea lor" 

Exista, e adevărat, oameni mai rai decât măgarii sălbatici, neîmblânziţi, care trăiesc, ca si ei, în 
desert si dau din copite. Asa este si cea mai mare parte a tineretului nostru. 

Tinerii noştri au dorinţe sălbatice, sar ca măgarii si dau din copite. Se învârtesc peste tot, 
neînfrânati si nepăsători, si nu caută ce le-ar fi de folos. Vinovaţii sunt părinţii, în timp ce ei îi 
silesc pe îmblânzitorii de cai sa le domesticească armăsarii cu cea mai mare grija, ne lăsând 
mânzul mult timp după naştere nestrunit si fara căpăstru, pe proprii lor copii îi neglijează si îi 
lasă multa vreme sa se tot învârtească fara rost, fara haturi si pustii de înţelepciune, îi lasă sa se 
facă de ruşine cu prostituatele si la jocurile de noroc, la tot felul de spectacole de pierzanie, în 
timp ce ar trebui sa-i predea nu femeilor uşoare, ci celor înţelepte si cu multa minte. 

O astfel de femeie cuminte ar putea îndepărta un bărbat de petrecerea păcătoasa a timpului si ar 
putea fi ca un căpăstru pe capul unui mânz. Destrabalatele si femeile adultere n-ar putea exista 
daca tinerii n-ar fi lasati liberi. 

Daca un tânăr are o soţie inteligenta, atunci aceasta soţie va avea grija si de casa si de numele si 
reputaţia lui si îi va atrage consideraţia celorlalţi 

Nimic nu este egal cu sufletul 

din "Părinţi, copii si creşterea lor" 



19 



Nu exista nimic egal cu sufletul, pentru ca spune Domnul nostru Iisus Hristos: "Pentru ca ce-i va 
folosi omului daca va câştiga lumea întreaga, iar sufletul sau îl va pierde" (Matei 16, 26). 

Pofta de înavuţire distruge totul 

din "Părinţi, copii si creşterea lor" 

Iubirea de bani pe toate le răstoarnă, le distruge si lipseşte de frica de Dumnezeu sufletele 
oamenilor, asa cum un tiran, sa spunem, pune stăpânire pe o cetate. De aceea suntem indiferenţi 
si nu ne pasa nici de mântuirea copiilor noştri, nici de propria noastră mântuire. 

Noi un scop avem: cum sa devenim mai bogaţi si sa ne lăsam averea altora si aceştia, la rândul 
lor, altora si cei de după ei celor de după ei si tot asa. In felul acesta nu mai suntem stăpânii 
banilor si ai moşiilor noastre, ci tot ce facem este sa le lăsam moştenire mai departe. 

De aici vine toata nebunia: din cauza poftei de avere cei liberi, copiii noştri, au ajuns mai 
vrednici de dispreţ decât sclavii. Pe sclavi, cel puţin, tot îi mai certam, nu pentru ei însisi, ci tot 
pentru folosul nostru, dar cei liberi, stăpâniţi de iubirea pentru bani, nu au nici măcar acest 
privilegiu, ci, după părerea mea, sunt mai prejos decât sclavii. Dar, ce spun eu decât sclavii, 
pentru ca ne punem copiii mai prejos si decât animalele. 

Nici o arta nu e mai presus de educaţie 

din "Părinţi, copii si creşterea lor" 

Mai multa grija avem de măgari si de cai, decât de copii. Si daca cineva are un cal caută sa-i 
găsească cel mai bun calaret. Ar vrea sa nu fie nici neghiob, nici hot, nici beţiv si nici nepriceput 
în meseria lui. Dar daca ar trebui sa încredinţam educaţia copilului nostru unui pedagog, alegem 
la întâmplare pe oricine ne iese în cale, deşi nu exista alta meserie mai importanta. 

Cu ce se poate compara modelarea sufletului unui tânăr si educarea caracterului lui? Un educator 
trebuie sa fie mult mai atent decât un pictor sau un sculptor. Noua nici ca ne pasa. Un singur 
lucru avem în minte: cum sa se exerseze fiul nostru în arta vorbirii. Si asta pentru ca ne gândim 
tot la bani. Vrem sa înveţe sa vorbească bine, dar nu ca sa stăpâneasca arta vorbirii, ci ca sa 
câştige bani. Daca s-ar fi putut sa câştige bani si altfel, nici măcar nu ne-am fi gândit sa-i căutam 
un profesor de retorica. 

Ai văzut ce mare e tirania banilor? Cum pune stăpânire pe toate si cum, după ce îi leagă pe toţi 
ca pe prizonieri si ca pe dobitoace, îi târăşte după sine unde vrea ? 

Ce folos am avea noi făcând asemenea acuzaţii? Noi, cu cuvintele, lovim patima banilor, dar ea 
ne stăpâneşte prin fapte. Nu vom înceta însă s-o lovim fie si numai cu cuvintele. Daca iese ceva 
bun, atunci câştigul este si al nostru si al vostru. Dar, daca voi rămâneţi la ale voastre, noi avem 
cugetul împăcat ca am făcut ce am putut. Fie ca Dumnezeu sa va scape de aceasta boala si sa ne 

facă sa fim mândri de voi pentru ca a Lui e slava si puterea în vecii vecilor. Amin. 
(Comentariu la Evanghelia după Matei, LIX ) 

Lasa-le moştenire grija pentru Dumnezeu 

din "Părinţi, copii si creşterea lor" 

Daca vrei sa laşi moştenire copiilor tai multa avere, lasa-le grija fata de Dumnezeu. 

Atunci Dumnezeu, fara ca tu sa faci nimic, Dumnezeu Care ne-a dat sufletul si viata si Care ne-a 
plămădit trupul, văzând din partea ta o asemenea generozitate, văzând ca-I dăruieşti Lui ce 
aparţine copiilor tai si chiar si pe copii, cum nu-Si va revarsă toata bogăţia Lui asupra lor? 

Uite, de pilda Ilie, care s-a hrănit cu o mâna de faina. După ce a văzut ca femeia la care fusese 
trimis i-a dat lui sa mănânce, lasându-si copilul flămând, a făcut sa apară în camera văduvei saci 
cu faina si butoiaşe cu ulei. 

Gândeste-te câta dărnicie si iubire îti va arata tie Dumnezeul lui Ilie. 

Sa ne îngrijim cum sa ne lăsam copiii plini de virtute după ce nu 
vom mai fi 

din "Părinţi, copii si creşterea lor" 

Sa ne gândim nu cum sa-i lăsam pe copiii noştri mai bogaţi după ce nu vom mai fi, ci cum sa-i 
lăsam mai plini de virtute. Daca au încredere în bogăţie, în avere, nu se vor mai preocupa de 
nimic altceva, din moment ce îsi vor putea acoperi defectele de caracter si slăbiciunile cu banii 
pe care-i vor avea din belşug. Daca vor vedea, însă, ca nu banii le aduc mângâiere, vor face orice 
ca sa afle în virtute si în sărăcie multa mângâiere. 

Nu le lasă avere 

din "Părinţi, copii si creşterea lor" 

Aşadar, sa nu laşi copiilor avere, ca sa le poţi lasă virtutea. Este o dovada de prostie ca nu le dam 
copiilor noştri, cât suntem în viata, putere asupra tuturor bunurilor noastre, dar le lăsam după ce 
nu mai suntem, împreuna cu toata averea noastră, si cea mai mare libertate. 

Cu toate ca am putea sa le încredinţam si cât timp trăim si răspunderi, ca sa-i facem mai înţelepţi, 
sa-i cuminţim si sa-i oprim când ne administrează prost bunurile. După ce murim însă, daca le 
lăsam împreuna cu absenta noastră, ei fiind tineri, si puterea pe care o da bogăţia, atunci ne vom 
împinge copiii, si asa nefericiţi si copleşiţi de durere, în prăpăstii fara fund, punând foc peste foc 
si aruncând ulei în cuptorul deja încins. 

Prin urmare, daca vrei sa-i laşi bogaţi si în siguranţa, lasa-L pe Dumnezeu sa le fie datornic si 
Lui încredinteaza-I moştenirea lor. Daca tinerii primesc ei însisi banii, nu ştiu cui sa-i dea, ci vor 
cădea victime multora, duşmani ascunşi sau oameni nerecunoscători. 

Daca, insa, tu l-ai împrumutat banii tai lui Dumnezeu, comoara ta va rămâne mereu nepradata si 
ea se va întoarce foarte uşor apoi la copiii tai. Dumnezeu are mare bucurie când îsi plăteşte 
datoria si îi priveşte cu mai multa mulţumire si plăcere pe cei ce L-au împrumutat decât pe cei ce 
nu L-au împrumutat. Dumnezeu îi iubeşte în special pe cei cărora le este dator. 
(Omilia a VUI-a la Epistola către Romani) 

Prejudecăţi si superstiţii 

din "Părinţi, copii si creşterea lor" 

După căsătorie, daca se nasc copii, vom vedea si aici aceeaşi nebunie si multe obiceiuri care te 
fac sa râzi. 

Intr-adevar: când vine vremea sa se pună un nume copilului, nu-i dau un nume de sfânt, cum 
obişnuiau cei de demult, ci aprind lămpi si le dau nume. Apoi copilului îi dau numele lămpii care 
a ţinut cel mai mult, zicând ca asa va avea viata lunga. 

Iarasi, daca se întâmpla ca pruncul sa moara, si se întâmpla des, mult se mai distrează vicleanul 
ca i-a înşelat ca pe nişte copii fara minte. 

Ce sa mai spunem despre talismanele si despre clopoţeii de la mâna sau despre ata roşie si 
celelalte, toate lucruri prosteşti? 

Lângă copil nu trebuie sa punem nimic altceva decât crucea care îl va apară. Astăzi se pare ca-L 
dispreţuim pe Acela Care a reuşit sa întoarcă la Dumnezeu lumea întreaga, Care i-a dat lovitura 
mortala diavolului si i-a nimicit toata puterea, în schimb, încredinţam ocrotirea si siguranţa 
copilului unei ate, unui fir sau altor asemenea talismane. Sa mai spun si ce poate fi mai de râs 
decât acestea? 

Femeile, doicile sau servitoarele iau noroi după baia copilului si îi fac cu degetul un semn pe 
frunte, îl ung cu nămol, iar daca cineva întreabă la ce foloseşte, îi răspund ca alunga piaza rea, 
deochiul si pizma. Ca sa vezi ! Puterea nămolului si puterea lutului, ce mare e! Alunga toata 
oştirea diavolului! 

Spune-mi, tot nu va ruşinaţi, tot nu vreţi sa înţelegeţi odată pentru totdeauna ca acestea sunt 
capcanele vicleanului, ca încă de la naştere încearcă sa-si vâre vicleşugurile? 

Si daca noroiul poate alunga deochiul, de ce nu ti-1 pui tu pe frunte? Doar eşti bărbat în toata 
firea si ai mai patit-o. Pe tine te pizmuiesc ceilalţi mult mai mulţi decât pe copil. Si de ce nu te 
ungi peste tot cu nămol? Daca pe frunte are atâta putere, de ce nu-ti ungi tot corpul? E de tot 
râsul. 

E o comedie diavoleasca. Nu numai ca îi face de batjocura pe cei ce se lasă înşelaţi, dar îi si duce 
în iad. Daca o făceau idolatrii,, închinătorii la idoli, nu ne-am fi mirat, dar s-o facă, o asemenea 
urâciune, cei ce se închina crucii si se împărtăşesc cu Sfintele Taine si citesc si discuta lucruri 
atât de înalte, chiar ca e de plâns. 

Dumnezeu te-a cinstit cu mir duhovnicesc si tu îl spurci pe copil cu tina? 

Dumnezeu ti-a dat toata cinstea si tu te necinsteşti singur? 

In loc sa-ti faci pe frunte semnul crucii, care te ocroteşte si te face nebiruit, tu te lepezi de toate si 
te cobori până la prostia diavoleasca? 

Chiar daca unii socotesc ca toate acestea sunt neînsemnate, sa afle ca sunt pricina de mari rele si 
necazuri si ca nici sfântul apostol Pavel nu a crezut potrivit sa treacă cu vederea lucrurile mici. 

Spune-mi, cum îl dai pe copil în mâinile preotului? Cum ai pretenţia sa fie însemnat cu semnul 
crucii pe frunte de mâna preotului când tu mai înainte l-ai mânjit cu tina? 

Nu, nu faceţi asta, fraţilor! încă de când se naşte, sa apăraţi copilul cu armele duhovniceşti si sa-1 
învăţaţi sa-si facă singur, cu mânută lui, pe frunte semnul crucii si până va putea el singur, faceti- 
1 voi. 
(Omilia a XII-a la Epistola I către Corinteni) 

"Cresteti-i întru învăţătura si certarea Domnului" 

din "Părinţi, copii si crsterea lor" 

Vrei ca fiul tau sa fie responsabil? 

Atunci creste-1 de la început în învăţătura si certarea Domnului. Sa nu crezi ca nu-i foloseşte sa 
asculte cu atenţie Sfânta Scriptura, pentru ca acolo va auzi pentru prima data: " Cinsteste-1 pe 
tatăl tau si pe mama ta". 

E pentru tine, sa ştii, nu pentru călugări. Nu-mi spune, doar n-o sa-1 fac călugăr! Nu trebuie sa fie 
călugăr. De ce te temi? Gândeste-te ca ce spun eu e mai de folos celor din lume, căci ei au cea 
mai mare nevoie sa cunoască aceste învăţaturi si, înainte de toţi, au nevoie de ele copiii. 

Copiii până la o anumita vârsta sunt lipsiţi de minte si, pe lângă asta, mai sunt influenţaţi si de 
poveştile idolatrilor. De pilda afla de la ei ca eroii pe care îi admira sunt robi patimilor si se tem 
de moarte. De pilda Ahile, din Iliada. Ba se răzgândeşte, ba moare pentru iubita lui, ba altul e 
beat si multe altele. Copilul are nevoie de învăţătura ca de medicamente ca sa se apere de ele. 

E ciudat 

din "Părinţi, copii si creşterea lor" 

Nu e ciudat ca ne trimitem copii la scoală, ca învata artele si ca sacrificam totul pentru educaţia 
lor, dar nu ni-i creştem cu învăţătura si certarea Domnului nostru Iisus Hristos? 

Si adunam ce semănăm, pentru ca îi creştem ca sa devină fara ruşine, desfrânaţi, neascultători si 
neciopliti. Sa nu facem asta. Sa-1 ascultam pe apostolul Pavel care ne îndeamnă sa-i creştem în 
învăţătura si certarea Domnului. Sa le dam noi exemplu si sa-i obişnuim de mici sa citească 
Scripturile. 

Vai, repet mereu aceleaşi lucruri de o sa ajung sa ma credeţi un vorba-lunga, dar n-am sa ma 
opresc din a face tot ce pot ca sa va conving. 

Spune-mi, de ce nu-i imitaţi pe cei vechi din Biblie ? 

Imit-o pe Ana 

din "Părinţi, copii si creşterea lor" 

Mai ales voi, femeile, imitatile-le pe femeile din Biblie. Ai născut un copil? Fa si tu ca Ana. 
Asculta bine si ia aminte ce a făcut ea: ea si-a dus copilul la scurta vreme după ce 1-a născut la 
Templu. Cine dintre voi n-ar voi ca fiul sau sa fie o data Samuel si nu de mai multe ori regele 
lumii? 

Si cum ar putea fiul vostru sa-i semene lui Samuel? Dar de ce sa nu poată? Fiindcă nu vrei, nici 
n-o sa-1 dai pe mâna celor ce pot face din el un alt Samuel. Si cine ar fi cel care l-ar putea face 
sa-i semene? Dumnezeu. 

Ana tot lui Dumnezeu 1 1-a încredinţat pe fiul ei. Nici Eli, care ar fi fost foarte potrivit, n-ar fi 
fost în stare, n-ar fi putut-o face. Si cum ar fi reuşit, când el nici pe proprii sai fii n-a reuşit sa-i 
educe. Credinţa si dorinţa femeii, însă, a putut totul. 

A născut un copil, primul, si nu ştia daca va mai naşte. Ea n-a spus: o sa aştept sa crească, sa 
cunoască lumea si o sa-1 las sa-si trăiască copilăria. Nu, ea a avut o singura grija: cum sa-si 
încredinţeze fiul încă de la început lui Dumnezeu. 

Sa ne ruşinam noi, bărbaţii. Femeia 1-a dăruit lui Dumnezeu si 1 1-a lăsat Lui, în sanctuar. De 
aceea si căsnicia ei a fost plina de lumina, pentru ca mai întâi a căutat la cele duhovniceşti si 
pentru ca 1 1-a dăruit Domnului pe întâiul ei născut, primul ei rod. 

De aceea pântecul ei a fost roditor si a mai născut si alţi copii si de aceea aceştia au propasit, au 
reuşit în lume. Daca oamenii cinstesc la rândul lor când si ei sunt cinstiţi de alţii, nu-i va cinsti pe 
ei si mai mult Dumnezeu, El Care o face fara sa aştepte nimic de la noi? 

Lucrul cel mai important este sa ne creştem copiii în Domnul 

din "Părinţi, copii si creşterea lor" 

Până când vom mai fi doar carne? Până când o sa ne tot aplecam spre pământ? Sa lăsam totul si 
prima noastră grija sa fie aceea de a ne creştem copiii în învăţătura si certarea Domnului Iisus 
Hristos. 

Daca copilul învata de la început sa se gândească la virtute, atunci deja a dobândit cea mai mare 
bogăţie si cea mai mare slava. Nu câştigi mai mult învatându-1 ceva arta si filosofia celor din 
antichitate, cu care sa facă bani, decât ai câştiga si ai realiza daca-1 vei învata arta de a dispretui 
banii. 

Daca vrei sa fie bogat, învata-1 sa dispreţuiască banii. 

Bogat nu e acela care are nevoie de bani mulţi si e înconjurat de multe lucruri, ci cel care nu are 
nevoie de nimic. Asta sa-1 înveţi pe fiul tau, asta trebuie sa ştie, fiindcă aceasta este bogăţia cea 
mai mare. 

Nu-ti bate capul cum sa sa-1 faci sa progreseze în învăţătura lumeasca ca sa devină ambiţios. 
Gândeste-te cum sa-1 înveţi sa dispreţuiască slava acestei vieţi. Numai asa ar putea avea cu 
adevărat un nume bun si ar deveni cu adevărat un om important. 

Asta pot sa facă si săracul si bogatul. Aceste lucruri nu se învata de la profesori si nici din arte, ci 
din cuvintele dumnezeieşti. Nu te îngriji sa stea în aceasta viata mulţi ani, ci mai bine îngrijeşte - 
te sa trăiască viata cea veşnica si fara sfârşit. 

Daruieste-i cele mari, nu cele mici 

din "Părinţi, copii si creşterea lor" 

Daruieste-i cele mari, nu cele mici. Asculta-1 pe apostolul Pavel, uite ce spune: "Cresteti-i întru 
învăţătura si certarea Domnului". 

Nu te frământa cum sa-1 faci retor, un maestru al artei cuvântului, ci cum sa-1 educi în asa fel 
încât sa iubească înţelepciunea. 

Daca n-ar exista retorica, n-ar fi nici o paguba, dar daca n-ar exista înţelepciunea, n-ar sluji la 
nimic toate discursurile din lume. E nevoie de mijloace, nu de cuvinte, de morala, nu de abilitate, 
de fapte, nu de vorbe. 

Faptele aduc pe pământ împărăţia lui Dumnezeu, ele ne dăruiesc si adevăratele lucruri bune. Nu- 
ti mai exersa vorbirea, mai bine curata-ti sufletul. Nu-ti spun toate acestea ca sa te împiedic sa-ti 
formezi copilul în felul acesta, ci ca sa te împiedic sa dai atenţie numai acestui fel de educaţie. 

Tinerii si Sfânta Scriptura 

din "Părinţi, copii si creşterea lor" 

Sa nu crezi ca învăţaturile Sfintei Scripturi se cer numai acelora care aleg sa se retragă la 
mănăstire. 

Mult mai multa nevoie au de ele copiii care se pregătesc sa intre în viata. Asa cum cel ce 
locuieşte numai în port si nu pleacă niciodată pe mare nu are nevoie nici de corabie, nici de 
cârmaci si nici de marinari, căci de ele are nevoie numai cel ce trăieşte pe mare, asa este si cu 
mireanul si cu monahul. 

Cel ce trăieşte numai pe uscat, duce o viata lipsita de mişcare, calma si nu are de înfruntat 
furtuni, în timp ce corabierul, mereu în largul marii, călătorind numai pe mare, are de înfruntat 

multe furtuni si, chiar daca nu are nevoie, tot trebuie sa fie pregătit sa facă fata greutăţilor, ca sa 
închidă gura celorlalţi. 

Cunoaşterea Sfintei Scripturi este un bagaj necesar pentru viata 

Cu cât progresează si prospera cineva în aceasta viata, cu atât mai mult va avea nevoie de aceasta 
educaţie. Chiar daca e crescut în palate, exista si acolo mulţi filosofi si închinători la idoli si din 
cei ce se lauda si se mândresc cu slava lor lumeasca, de parca palatele acestea ar fi pline de 
idropici. Asa sunt palatele. Toţi sunt acolo vanitoşi si umflaţi de mândrie si cei ce nu sunt încă, au 
grija sa devină. 

Gândeste-te ce ar însemna ca fiul tau, unul dintre cei mai buni medici, sa intre acolo având la el 
toate mijloacele pentru a vindeca o infecţie, sa se apropie de bolnav, sa stea de vorba cu el si sa-1 
vindece numai punând pe locul bolnav medicamentele din Sfânta Scriptura si numai rostind 
cuvinte care îndeamnă la viata duhovniceasca. Ce ar fi? 

Un călugăr, cu cine sa stea de vorba? Cu pereţii, cu tavanul, poate? Sau cu pustia si cu haurile? 
Cu pasările sau cu copacii? Deci, nu el are cel mai mult nevoie de aceasta educaţie a Scripturii. 
Totuşi trebuie sa-si duca la bun sfârşit lucrarea si sa-i educe nu atât pe alţii, cât pe el însuşi. 

Cei ce trăiesc în aceasta lume, ei au nevoie cel mai mult de învăţătura din Scripturi, pentru ca ei 
se găsesc de mai multe ori în situaţia de a păcătui fata de monah. Si, daca vrei sa ştii, si lumii 
acesteia i-ar fi de mai mult folos. 

Toţi l-ar respecta pe fiul tau, medicul, pentru cuvintele acelea, vazându-1 ca nu-1 arde dorinţa de a 
parveni si ca nu doreşte funcţii înalte. Funcţiile si onorurile, le va capata oricum, cu toate ca nu le 
doreşte, si va ajunge mai respectat chiar decât împăratul, pentru ca un asemenea om n-ar putea 
trece neobservat. Printre sănătoşi, sănătos va părea si el. Când, însă, un om sănătos se afla printre 
mulţi alţii care sunt bolnavi, atunci iute i se duce faima, vestea despre el ajunge si la urechile 
împăratului si acesta îl face cunoscut mulţimii. 

Ati aflat toate acestea, de acum înainte cresteti-va copiii în învăţătura si în certarea Domnului 

Hristos. 

(Omilia XXI la Epistola către Efeseni) 

Nu va sprijiniţi pe lucrurile din afara 

din "Părinţi, copii si creşterea lor" 

Bogat este înţeleptul cel adevărat. Despre el a scris apostolul Pavel: "Cresteti-i întru învăţătura si 

certarea Domnului". 

Nu va sprijiniţi pe lucrurile din afara, cum ar fi averea si slava. Ele sunt ca un gardulet care, când 
se va prăbuşi, si se va prăbuşi, va va lasă ca pe un pomisor descoperit si uşor de doborât si nu 
numai ca nu veţi aduce roade, dar veţi rămâne si plăpânzi. 

Garduletul care v-a împiedicat sa va caliti si sa va întăriţi în bătaia vânturilor, v-a pregătit sa 
cadeti la cea mai mica adiere. 

Sa-i pregătim sa reziste la toate 

din "Părinţi, copii si creşterea lor" 

Bogăţia face mult mai mult rau, pentru ca îi face pe oameni sa fie nepregătiţi pentru greutăţile 
vieţii. Sa ne pregătim, aşadar, copiii încât sa poată face fata tuturor împrejurărilor si tuturor 
necazurilor, ca sa nu fie luaţi prin surprindere când apar. 

Exista o răsplata pentru buna creştere a copiilor 

din "Părinţi, copii si creşterea lor" 

Sa ne creştem copiii în învăţătura si în certarea Domnului Hristos si mare răsplata ne va aştepta. 
Daca artiştii care fac statui de împăraţi si portrete ale împăraţilor sunt tinuti la mare cinste, noi 
care înfrumuseţam în noi chipul împărătesc - căci omul este chip al lui Dumnezeu - nu ne vom 
bucura de daruri nenumărate, de vreme ce răsplătim asemănarea noastră cu Dumnezeu? 

Omul se aseamănă lui Dumnezeu prin virtutea sufletului. 

Ne asemănăm Lui când ne educam copiii sa fie buni, sa nu se mânie si sa fie îngăduitori. Toate 
acestea sunt însuşiri ale lui Dumnezeu. 

Ne asemănăm cu El când ne învăţam copiii sa facă bine oricui, sa iubească oamenii si când îi 
învăţam sa dispreţuiască cele trecătoare. 

Vom da socoteala daca ne creştem rau copiii 

Aceasta este lucrarea noastră, anume: sa ne educam pe noi înşine si sa ne obişnuim copiii sa facă 
ce trebuie. 

Cu ce curaj vom sta altfel dinaintea tronului Domnului Hristos? Daca e nevrednic a fi episcop cel 
ce are copii neascultători, cu atât mai mult va fi nevrednic de împărăţia Cerurilor. 

Ce spui? ma va întreba cineva. Daca avem nevasta si copii neascultători, o sa dam socoteala? 
Sigur, daca nu fac ce trebuie, pentru ca, pentru mântuire nu ajunge sa fim doar noi virtuoşi. Daca 
cel ce n-a folosit talantul nu numai ca n-a câştigat nimic, dar a si fost pedepsit, e limpede ca nu 
ajunge, ca sa ne mântuim, doar propria noastră virtute. Trebuie sa avem grija si de virtutea 
celuilalt. 

Sa ne îngrijim, aşadar, mult si de soţia noastră, sa veghem si asupra copiilor si asupra servitorilor 
noştri, dar si asupra noastră. Sa ne corectam si pe noi si sa-i corectam si pe ei. Sa-L rugam pe 

Dumnezeu sa ne ajute în lucrarea noastră. Daca asta ne-a dat în grija, atunci de asta sa ne 
îngrijim si El o sa ne ajute. 

Dar daca ne vede nepăsători, n-o sa ne mai întindă mâna. Dumnezeu nu ne ajuta ca noi sa 
dormim. Ne ajuta când ne vede ostenindu-ne. Ajutor nu i se da celui ce lâncezeşte, ci celui care 
lucrează. Totuşi, bunul Dumnezeu poate si ne ajuta sa ne împlinim aceasta menire si o face ca sa 
ne învrednicim toţi de bunătăţile pe care ni le-a făgăduit. 
(Omilia XXI la Epistola către Efeseni) 

De ce trebuie sa-i învăţam înţelepciunea din Psalmi ? 

din "Părinţi, copii si creşterea lor" 

"Vorbiţi între voi în psalmi si în laude si în cântări duhovniceşti, lăudând si cântând Domnului, în 
inimile voastre" (Efeseni 5,19). Apostolul nu ne îndeamnă sa-i învăţam pe copii înţelepciunea 
citindu-le numai istorii din Scriptura, ci si psalmi; lectura Bibliei e mai grea, cere efort, dar 
cântând psalmi îti bucuri si sufletul si nici nu oboseşti. 

". . .în laude si în cântări duhovniceşti. . . " zice. Astăzi copiii voştri cânta cântece diavoleşti si 
dansează dansuri satanice, ca si bucătarii si sufragii sau dansatorii. Nici unul nu mai ştie sa spună 
psalmi, dar nu-i numai atât. 

Se pare ca a cunoaşte psalmii a ajuns un lucru de ruşine si de batjocura si stârneşte râsul. 

Din aceste cântece si dansuri satanice vin si se eternizează toate relele. Se ştie ca roadele poarta 
gustul pământului în care cresc. Daca îngropi sămânţa într-un sol nisipos si sărat, fructele vor 
avea gust sărat si sălciu, dar daca solul este dulce si bine-roditor, fructele vor fi dulci si gustoase. 
Tot asa învăţătura este un izvor binefăcător. 

Invata-1 pe copilul tau sa cânte acei psalmi care sunt plini de înţelepciune. Astfel se va cuminţi si 
cel mai bun lucru din toate va fi acela ca nu se va mai duce sa se întâlnească si sa petreacă cu 
oameni vicleni si viciosi, fiindcă în el va lucra puterea acestei cârti. 

De aceea spune psalmistul: "Fericit barbarul care n-a umblat în sfatul necredincioşilor" (Psalm 1, 
1) sau: "Nu am şezut în adunarea deşertăciunii si cu călcătorii de lege nu voi intra" (Psalm 25, 4), 
sau: " Defăimat sa fie înaintea Lui cel ce vicleneşte, iar pe cei ce se tem de Domnul îi slăveşte" 
(Psalm 14, 4). Invata-1 pe copilul tau sa aibă prieteni numai din cei buni si vei vedea ca multe se 
vor îmbunătăţi, învata-1 sa-si stăpâneasca stomacul, sa-si controleze mâna ca sa nu ajungă un 
avar sau un desfrânat, pentru ca banii nu valorează nimic, nici slava nici altele la fel, fara curăţie. 
Daca de mic îl înveţi sa fie curat si cuminte, încet încet îl vei conduce si spre lucruri mai înalte. 

In psalmi găsim de toate, dar în cântările de lauda nu exista nimic pământesc sau omenesc. 

Daca copilul tau se obişnuieşte cu psalmii, atunci se va obişnui si cu cântările duhovniceşti, care 
sunt si mai sfinte, pentru ca puterile cereşti cânta cântări de lauda, nu psalmi. Se spune în 
înţelepciunea fiului lui Sirah "Nu este frumoasa lauda în gura păcătosului. .." si în Psalmi: "Ochii 

Mei sunt peste credincioşii pământului, ca sa sada ei împreuna cu Mine" (Psalm 100, 8); si mai 
departe: "Nu va locui în casa Mea cel mândru"(Psalm 100, 9) si, iarasi: "Cel ce umbla pe cale 
fara prihana, acela îmi slujea" (Psalm 100, 8). 

Atenţie cu cine ne petrecem timpul 

din "Părinţi, copii si creşterea lor" 

Nu numai cu prietenii, dar nici cu servitorii sa nu va amestecaţi ca sa va paziti pe voi însiva. 
Multe lucruri rele se întâmpla când stăpânii se amesteca cu sclavii corupţi. In timp ce copiii se 
bucura de atâta iubire, grija si înţelepciune de la părinţi - si totuşi ce greu se mântuiesc - 
gândeste-te ce se poate întâmpla daca-i dam pe mâna sclavilor nepăsători care îi privesc ca pe 
nişte duşmani si care profita de aceasta situaţie gândindu-se ca stăpânii vor fi mai blânzi cu ei. 
înainte de toate, aşadar, de aceste lucruri sa avem grija, căci zice: " Ca am iubit legea Ta, 
Doamne" (Psalm 118, 97). Pe Dumnezeu sa-L iubim si noi si pe cei ce împlinesc legea Lui. 

Ce folos avem din studierea psalmilor 

din "Părinţi, copii si creşterea lor" 

Ca sa se poarte cu înţelepciune si cuminţenie, copiii trebuie sa-1 asculte pe psalmistul care zice: : 
„ Ca şalele mele s-au umplut de ocări. .." (Psalm 37, 7). Tot el îi învata ca trebuie sa fie înfrânaţi 
la mâncare: „si mâncarea era încă în gura lor. Când mânia lui Dumnezeu s-a ridicat peste ei . . .si 
pe cei aleşi ai lui Israel i-a doborât" (Psalm 77, 34-35). 

Si ca trebuie sa fie stăpânii lucrurilor lor: "... bogăţia de ar curge, nu va lipiţi inima de ea 
(Psalm 61, 10). Si ca trebuie sa fie deasupra slavei: "Ca la moarte el nu va lua nimic, nici nu se 
va coborî cu el slava lui" (Psalm 48, 18). 

Ca nu trebuie sa-i invidieze pe cei vicleni: "Nu râvni la cei ce viclenesc, nici nu urma pe cei ce 
fac fărădelegea" (Psalm 36, 1). Ii învata sa socotească ca a avea putere nu înseamnă nimic: 
"Vazut-am pe cel necredincios mândrindu-se si înaltându-se ca cedrii Libanului. Si am trecut si 
iată, nu era. .." (Psalm 36, 35-36). Sa socotească lucrurile din aceasta viata ca având putina 
valoare: "Au fericit pe poporul care are aceste bunătăţi. Dar fericit este poporul acela care are pe 
Domnul ca Dumnezeu al sau" (Psalm 143, 15). Ca orice păcat se plăteşte: "... ca Tu vei răsplăti 
fiecăruia după faptele lui" (Psalm 61, 11). Si explica de ce aceasta pedeapsa nu vine în fiecare zi: 
"Dumnezeu este judecător drept, tare si îndelung-rabdator si nu Se mânie în fiecare zi" (Psalm 7, 
11). Ca smerenia este un lucru bun: "Doamne, nu s-a mândrit inima mea. .." (Psalm 130, 1). Ca 
mândria este un lucru rau: " Pentru aceea îi stăpâneşte pe ei mândria. . . " sau, în alta parte: " De 
cei batjocoritori El râde. .." sau , iarasi : " Din răutatea lor iese nedreptatea" (Psalm 72, 7). 

Ca milostivirea e buna: " dat-a săracilor; dreptatea lui rămâne în veacul vecilor" (Psalm 111, 8). 
Ca e un lucru de lauda sa fii milostiv si sa dai cu împrumut: "Bun este barbarul care se îndura si 
împrumuta. . . " (Psalm 111, 5). în psalmi vei mai găsi si alte sfaturi si învăţaturi pline de 

înţelepciune, cum ar fi aceea ca nu trebuie sa înjuram si sa spunem vorbe rele: ". . .pe cel ce 
clevetea în ascuns pe vecinul sau, pe acela l-am izgonit" (Psalm 100, 6). 

(Omilia a IX-a la Epistola către Coloseni ) 

De ce e necesar ca tinerii sa se căsătorească devreme 

din "Părinţi, copii si creşterea lor" 

Daca un tânăr n-a învăţat desfrânarea, nici adulterul, le va învata si oricine se culca cu 
prostituatele si cu desfrânatele, repede va ajunge si la adulter. Si daca nu va ajunge sa 
pacatuiasca cu femei desfrânate măritate, atunci o va face cu desfrânate despărţite. 

Ce va sfătuiesc eu: ca sa taiati cu totul rădăcinile păcatului. Voi, care aveţi baieti tineri, care se 
pregătesc sa înceapă viata, atrageti-i cât de repede în "jugul" căsătoriei. Pentru ca multe sunt 
dorinţele care pun la încercare înfrânarea unui tânăr necăsătorit si voi, ca părinţi, trebuie sa-1 
tineti în frâu ba cu sfaturi, ba cu ameninţări, ba speriindu-i, ba promitându-i una sau alta. Aşadar, 
când vine vremea căsătoriei, nu mai staţi pe gânduri. 

Uite, vorbesc ca o peţitoare, dar copiii voştri trebuie sa se căsătorească. 

Nu mi-e ruşine sa vorbesc astfel, pentru ca nici sfântul apostol Pavel nu s-a ruşinat sa spună: "Sa 
nu va lipsiţi unul de altul ..." (I Corinteni 7, 5), cuvinte care ne-ar face sa ne ruşinam; si totuşi el 
nu s-a ruşinat. Nu la cuvintele în sine s-a gândit, ci la faptele cuviincioase la care duc astfel de 
cuvinte 

Care este cel mai bun moment pentru căsătorie ? 

Când băiatul creste, pregăteşte nunta chiar înainte de stagiul militar. Daca vede ca-i aduci 
repede o nevasta si ca nu mai rămâne mult până la însurătoare, va putea rezista flăcării dorinţei. 
Daca, însă, te vede nepăsător, vede ca mai amâni si tot aştepţi sa câştige mai întâi mulţi bani si 
apoi sa faceţi nunta, disperat, va aluneca repede spre desfrâu. 

Dar, vai, rădăcina relelor este aici dorinţa de a strânge cât mai mulţi bani. Nimănui nu-i va pasa 
ca fiul tau trebuie sa devină cuminte si îngăduitor, căci toţi vor fi posedaţi de mania de a strânge 
bani. 

De aceea, va rog, mai întâi sa-i puneţi ordine în suflet. Daca un tânăr vine la mireasa lui cu 
sufletul curat, daca vede numai trupul ei, atunci si dorinţa lui va fi mai puternica, teama de 
Dumnezeu va fi mai mare si căsătoria va fi cu adevărat curata si cinstita. 

Trupurile lor sunt curate si neprihănite si pentru aceasta si copiii le vor fi binecuvântaţi. Soţii vor 
fi îngăduitori unul cu celalalt, pentru ca amândoi sunt neştiutori de alte "obiceiuri" si vor asculta 
unul de celalalt. 

Daca, însă, tânărul va începe sa se desfrâneze înainte de căsătorie si se va naravi la tot felul de 
obiceiuri destrăbălate, îsi va lauda soţia numai prima si a doua noapte si va aluneca apoi repede 
spre desfrâu, căutând la soţia sa râsul neghiob si trivial, cuvintele pline de necuviinţe, expresiile 
prefăcute si tot ce înseamnă neruşinare, despre care nu ne este permis a vorbi mai mult. 

Sunt lucruri pe care o soţie nu e dispusa sa le ofere si cu care nu se va pata niciodată. Ea a 
făgăduit soţului sau sa-si împartă viata cu el, sa-i dăruiască copii, nu sa fie neruşinata si sa râdă 
prosteşte. I-a făgăduit sa stea acasă si sa-1 corecteze, în asa fel încât sa fie cu adevărat un om 
vrednic de respect si cuviincios, nu sa-i dea prilejuri de desfrâu. 

îti par dulci cuvintele desfrânatei? Da, ştiu, vorbeşte si Scriptura despre asta: "... buzele celei 
străine, (ale desfrânatei), picura miere" (Pilde 5, 3). De aceea va spun eu toate acestea ca sa va 
avertizez ca mierea aceea curând se transforma în fiere, cum spune, tot Scriptura mai departe: 
"... si cerul gurii sale e mai alunecător decât untdelemnul. Dar la sfârşit ea este mai amara decât 
pelinul, mai tăioasa decât o sabie cu doua ascuţişuri" (Pilde 5, 4). 
(Omilia a V-a la Epistola I către Tesaloniceni) 

Teama de Dumnezeu este neapărat necesara 

din "Părinţi, copii si creşterea lor" 

De mici sa aveţi în sufletul vostru teama de Dumnezeu, căci ea le păzeşte pe toate mai bine decât 
un tata. Teama de Dumnezeu este un zid nedarâmat. Când paznicul este înăuntru, nu ne mai 
trebuie nici unul din "artificiile" lumii de afara. Daca nu-1 avem în noi, adică, daca nu ne temem 
de Dumnezeu, toate cele de afara ne duc la pierzare. Acest paznic, frica de Dumnezeu, ne este si 
bogăţie, si slava si lauda. El le face pe toate sa strălucească pline de lumina si nu numai pe 
pământ, ci si în ceruri. 
(Omilia a Vi-a la Epistola I către Tesaloniceni) 

Creşterea copiilor nu rămâne nerasplatita 

din "Părinţi, copii si creşterea lor" 

Crescând copii, nu vom fi nerasplatiti, o spune sfântul apostol Pavel: "Daca are mărturie de fapte 
bune: daca a crescut copii. . ." (I Timotei 5, 10). Nu e puţin lucru sa-I oferi lui Dumnezeu copiii 
pe care El ti i-a dăruit. Daca părinţii pun o temelie buna educaţiei copiilor lor, vor primi o mare 
răsplata, asa cum vor fi pedepsiţi daca îi vor neglija. Eli, de pilda, si-a pierdut mântuirea din 
cauza fiilor lui, pentru ca trebuia sa-i sfătuiască. De buna seama ca îi va fi sfătuit, dar nu asa cum 
trebuia. El n-a vrut sa-i supere si s-au pierdut, si el si ei. 

Ascultaţi, părinţilor. Educati-va copiii întru învăţătura si certarea Domnului, cu cea mai mare 
grija. 

Sălbatica tinereţe 

din "Părinţi, copii si creşterea lor" 

Sălbatica e tinereţea si de aceea are nevoie de mulţi învăţători, supraveghetori, pedagogi, 
însoţitori si dădace. Totuşi, e plăcut s-o îmblânzeşti. Tinereţea seamănă cu un cal sau cu o 
sălbăticiune nedomesticita. Daca însă îi dam unui copil de la cea mai frageda vârsta reguli, mai 
târziu n-o sa ne mai ostenim, pentru ca obiceiul a devenit deja lege. 

Nu trebuie nici sa le dam tot ce li se pare plăcut, dar nici sa le facem rau, lipsindu-i de cele 
necesare, sau sa le facem hatârul doar pentru ca sunt copii. 

Lupta pentru înţelepciune 

din "Părinţi, copii si creşterea lor" 

Mai înainte de toate trebuie sa-i păstram înţelepţi, pentru ca lipsa înţelepciunii îi distruge mai 
mult decât orice pe tineri. Noi înşine trebuie sa facem mari eforturi si sa fim mereu foarte atenţi. 
Sa-i căsătorim imediat ce se apropie vârsta, ca sa-si primească mireasa cu sufletul si cu trupul 
curate. Dragostea e aprinsa. Un tânăr înţelept înainte de căsătorie, cu atât mai mult va fi înţelept 
si după căsătorie. 

Dimpotrivă, unul care s-a învăţat desfrânat înainte de a se însura, asa va fi si după ce se va fi 
căsătorit. Spune Scriptura: "Pentru desfrânat toata pâinea este dulce, nu va înceta până la sfârşit" 
(înţelepciunea lui Sirah 23, 23). De aceea la cununie se pun mirilor cununi pe cap, care sunt 
simbolul biruinţei. Cununile arata ca au rămas nebiruiţi si ca asa îsi încep viata împreuna, 
nebiruiţi de plăcere. Daca, însă, un tânăr învins de plăcere îsi preda trupul desfrânatelor, de ce 
mai poarta atunci cununa pe creştet, daca tot a fost înfrânt? 

Aceste lucruri sa le spunem copiilor noştri, asa sa-i sfătuim, sa-i speriem, sa-i ameninţam, odată 
asa, alta data altfel. 

Marea comoara 

din "Părinţi, copii si creşterea lor" 

Copiii noştri sunt o mare comoara. Sa avem, deci, grija de ei si sa facem tot ce putem sa nu-i 
pierdem, căci cel viclean sta gata sa ni-i fure. Ce facem noi azi pentru ei? Tocmai ce nu trebuie. 

Pentru moşia noastră ne zbatem cât putem si avem grija sa o dam s-o lucreze unui om pe care-1 
consideram credincios si cinstit. Căutam, de asemenea, un îngrijitor bun pentru caii noştri, un 
vizitiu bun si un contabil priceput. Nu arătam, însă, aceeaşi preocupare pentru ce avem noi mai 
scump, copiii. Nu-i căutam fiului nostru un pedagog bun care sa nu-1 lase sa se depărteze de 
înţelepciune. Si totuşi, copiii sunt averea noastră cea mai de preţ si numai pentru ei facem tot ce 
facem. Pentru averea pe care le-o vom lasa-o ne zbatem, dar pentru ei însuşi, nu. Vezi ce strâmb 

gândim? îngrijeste-te de sufletul copilului tau si restul va veni de la sine. Daca sufletul nu e bun, 
atunci nu-i folosesc la nimic averile. Dar, daca sufletul îi e întărit în credinţa, plin de virtute si 
curat, atunci nici chiar sărăcia nu-1 poate vatama. 

Bogăţia de a fi cinstit 

din "Părinţi, copii si creşterea lor" 

Ai dori sa-ti laşi copilul bogat? Invata-1 sa fie cinstit, pentru ca numai asa îsi va putea păstra 
averea. Si, chiar daca n-o mai sporeşte, n-o va micşora pe cea dobândita. Daca, însă, e viclean si 
daca-i laşi moştenire bogaţii nemăsurate, atunci fii sigur ca nu va sti sa le păstreze. Dimpotrivă, îl 
vei face sa fie mai rau decât cei ajunşi la sărăcia cea mai neagra. E de preferat sărăcia în locul 
bogăţiei pentru cei ce nu ştiu sa-si crească copiii asa cum trebuie. Aceasta pentru ca sărăcia îi tine 
aproape de virtute fara voia lor, în timp ce bogăţia nu-i lasă sa fie înţelepţi nici daca ar dori-o, ci 
îi distruge, împingându-i spre rele si nenorociri nenumărate. 

Mamele trebuie sa aibă grija de fiice 

din "Părinţi, copii si creşterea lor" 

Mamele mai ales trebuie sa aibă grija de fiicele lor. Oricum, le vine uşor sa le supravegheze. 
Mamelor, aveţi grija sa va învăţaţi copilele sa fie gospodine si mai presus de toate sa le creşteţi 
cu pricepere încât sa fie evlavioase, cuminţi, sa dispreţuiască banii si sa nu se dea în vânt după o 
falsa frumuseţe. Când vine vremea, încredintati-le soţului. Daca le veţi creste asa cum va spun, si 
voi va veţi mântui, si ele se vor mântui si copiii lor, nepoţii voştri, se vor mântui. Daca rădăcina e 
buna, ramurile vor creste frumos si voi veţi lua buna plata. Sa facem în asa fel încât sa ajutam nu 
numai un suflet, ci, prin el, multe altele. Copila trebuie sa iasă din casa tatălui ca un sportiv din 
sala de gimnastica, cunoscând ce are de făcut până în cel mai mic amănunt, sau ca drojdia care 
trebuie sa transforme aluatul după propria ei frumuseţe. 

Copiii, iarasi, vor învata sa fie cuminţi, ca sa se distingă mai degrabă prin cuminţenia si 
înţelepciunea lor, sa fie admiraţi si lăudaţi si de oameni si de Dumnezeu. Fetele trebuie sa înveţe 
sa-si înfrâneze stomacul, sa se tina departe de lux, sa fie econoame, iubitoare si sa înveţe sa se 
stăpâneasca. Astfel îsi vor putea răsplăti părinţii, astfel toate vor fi spre slava lui Dumnezeu si 
spre mântuirea noastră, în numele lui Iisus Hristos, Domnul nostru . 
(Omilia a IX-a la Epistola I către Timotei) 

Foamea duhovniceasca 

Spune-mi, iubite, daca ti-ai vedea copilul topindu-se de foame, ai îndura sa-1 priveşti 
neputincios? N-ai rabdă tu orice doar ca sa-i pui capăt suferinţei? Sigur, nu l-ai lasă sa moara de 
foame. Dar, acum piere copilul tau din cauza ca nu l-ai hrănit cu învăţătura dumnezeiasca. Nu-i 
asa ca nici nu bagi de seama? Si mai vrei sa te numeşti tata? De ce spun asta? 

Pentru ca foamea aceasta de învăţătura dumnezeiasca e mult mai îngrozitoare decât cealaltă 
pentru ca duce si la o moarte mai cumplita. Trebuie, de aceea, sa stăm si sa gândim mai bine. 
"Cresteti-i întru învăţătura si certarea Domnului" (Efeseni 6, 4) - spune apostolul Pavel. Aceasta 
este cea mai buna grija a părinţilor, aceasta este moştenirea autentica pe care o pot lasă copiilor 
lor. Eu asa înţeleg înrudirea naturala, a arata o preocupare mai mare celor duhovniceşti. 

Părinţii ucigaşi de copii 

din "Părinţi, copii si creşterea lor" 

Sa vorbim acum puţin despre un lucru pe care 1-a spus pentru prima data apostolul Pavel: "Daca 
a crescut copii. .." (I Timotei 5, 10). Apostolul nu înţelege aici, asa cum mulţi cred, ca nu si-a 
lăsat copiii sa moara de foame. Oricum legea firii n-ar fi îngaduit-o si de aceea nu e nevoie de 
reguli sau legi ca văduvele sa-si crească copiii. El înţelege aici grija pentru virtute, a-i creste pe 
copii cu evlavie. Fiindcă mamele care nu-si cresc astfel copiii sunt mai degrabă ucigaşe decât 
mame. Si nu spun asta numai pentru femei, ci si pentru bărbaţi. Mulţi taţi se străduiesc din 
răsputeri sa le dăruiască fiilor lor un cal bun, o casa minunata sau ogoare scumpe, dar nu fac 
absolut nimic ca fiii lor sa aibă un suflet bun, sa fie credincioşi si iubitori de Dumnezeu. 

Unde duce nepăsarea fata de creşterea copiilor 

din "Părinţi, copii si creşterea lor" 

De aceea se duce lumea de râpa - pentru ca neglijam copiii. In loc sa avem grija de educaţia lor, 
ne preocupa averea pe care le-o lăsam. De sufletul lor nici nu ne pasa si facem cea mai mare 
neghiobie posibila. Averile, pământurile, oricât de multe si de scumpe ar fi, daca stăpânul lor nu 
e un om plin de înţelepciune, capabil sa le administreze cu virtute, se vor distruge si se vor pierde 
odată cu el, pricinuindu-i o mare paguba. Daca, însă, un suflet este puternic si plin de virtute, 
chiar daca casa îi e mai mult goala, va putea dobândi tot ce-si doreşte cu uşurinţa. 

Care este bogăţia de care nu ne putem lipsi ? 

din "Părinţi, copii si creşterea lor" 

Ar trebui sa ne gândim nu cum sa-i facem pe copiii noştri bogaţi în argint si aur, ci cum sa-i 
facem sa fie cei mai bogaţi dintre toţi în evlavie, în credinţa, în teama si iubire de Dumnezeu, în 
dobândirea virtuţii, cum sa le explicam ca nu au nevoie de multe lucruri, cum sa-i învăţam sa nu 
se lase stăpâniţi de cele ale vieţii si de dorinţele tinereţii. Ar mai trebui sa-i controlam când intra 
si când ies din casa, unde-si petrec timpul, cu cine, ştiind ca, daca neglijam toate aceste lucruri, 
Dumnezeu nu ne va ierta. 

Nu exista iertare pentru cei ce neglijează buna creştere a copiilor 

din "Părinţi, copii si creşterea lor" 

Daca avem o mare răspundere când e vorba sa-i apăram pe alţii, căci zice: "Nimeni sa nu caute 
ale sale, ci fiecare pe ale aproapelui" (I Corinteni 10, 24), cu atât mai mare este răspunderea pe 
care o avem fata de copiii noştri. Nu ti l-am adus, ne cere socoteala Dumnezeu, în casa si nu l-ai 
avut lângă tine de la început? Nu te-am numit învăţătorul, ocrotitorul, tutorele, călăuzitorul si 
stăpânul lui? Nu ti-am dat putere întreaga asupra lui? Nu ti-am poruncit sa-1 formezi si sa-1 educi 
asa cum trebuie de când era încă fraged? Ce iertare mai speri sa capeţi daca l-ai lăsat s-o ia pe 
carari greşite si sa se strice? 

Ce mai poţi spune? Ca e greu si uneori abia poţi face fata? 

Trebuia sa te gândeşti dinainte, când copilul asculta cu draga inima si era prunc. Atunci trebuia 
sa-1 educi cu mare atenţie, sa-1 obişnuieşti cu ce se cuvine, sa-1 corectezi si sa-i pedepseşti 
slăbiciunile sufletului. 

Când munca era mai uşoara, atunci trebuia sa scoţi bălăriile si ciulinii, atunci când era la o vârsta 
frageda si patimile nu erau greu de vindecat, patimi care, daca n-ar fi fost neglijate, n-ar fi 
crescut. De aceea spune: "Ai feciori? învata-i pe ei si încovoaie din pruncie grumazul lor" 
(înţelepciunea lui Sirah 7, 24), atunci când educaţia se poate face mai uşor. 

Dumnezeu ne ajuta sa ne creştem copiii 

din "Părinţi, copii si creşterea lor" 

Dumnezeu nu-ti porunceşte doar cum sa-ti creşti copiii, ci te ajuta El însuşi, în ce fel? Uite, îti si 
spune: "Cel ce va grai de rau pe tatăl sau sau pe mama sa, acela sa fie omorât" (Ieşirea 21, 17). 
Vezi câta teama le-a inspirat copiilor? Câta frământare a stârnit în jurul lor? Cum si-a făcut 
puterea sa lucreze. 

Ce justificare, aşadar, am putea avea, când El nu se îndura de viata copiilor care-si acoperă cu 
ocări părinţii? Iar noi, părinţii, când copiii noştri îl necinstesc si-L vorbesc de rau, nu catadicsim 
nici măcar sa ne indignam si sa le atragem atenţia. Eu, spune Dumnezeu, nu Ma voi da în laturi 
sa-1 trimit la moarte pe fiul tau care-ti vorbeşte urât si se poarta necuviincios cu tine, iar tu nu 
vrei nici măcar cu cuvintele sa-1 amarasti, nu vrei sa-1 cerţi, deşi nu tine seama de Legile Mele? 
Cum crezi ca pot fi iertate toate aceste lucruri? 

îl vezi pe copil cum îsi vorbeşte de rau părintele, pe cel ce i-a dat viata, si nu te nemulţumeşte ? 
Nici nu-1 sperii, nici nu-1 pedepseşti, când ştii foarte bine ca Dumnezeu însuşi nu îngăduie ? Ar 
trebui sa-ti pese, nu pentru ca fiul tau L-ar răni pe Dumnezeu, căci pe Dumnezeu nu-L poate 
vatama nimeni, în nici un fel, ci pentru ca fiul tau îsi va pierde mântuirea. Cineva care arata 
nerecunoştinţa si căruia nu-i pasa de Dumnezeu, cu atât mai mult e capabil sa-si vateme părintele 
si în acelaşi timp propriul suflet. 

Roadele bunei creşteri 

din "Părinţi, copii si creşterea lor" 

Sa nu fim, aşadar, indiferenţi, ştiind ca cei ce se poarta după voia lui Dumnezeu si în viata 
aceasta vor prospera si vor ajunge oameni de seama. Pentru ca toţi aceştia respecta si cinstesc 
omul plin de virtute si bun, chiar de-ar fi cel mai sărac dintre toţi oamenii, tot asa cum fug si îl 
urase pe cel viclean si pervers, pe cel strâmb, chiar de-ar avea averi fara număr. Cel ce se poarta 
după voia lui Dumnezeu nu numai ca va fi respectat de toţi oamenii, dar si tie, care l-ai născut, îti 
va fi foarte drag. II vei iubi nu numai pentru ca asa este firesc, ci si dintr-un alt motiv, deloc de 
neglijat, îl vei iubi pentru virtutea lui. îti va fi nu numai foarte drag, ci si foarte folositor, pentru 
ca te va îngriji, te va sluji si-ti va fi sprijin la bătrâneţe, în timp ce cei ce sunt nerecunoscători fata 
de Dumnezeu îsi dispreţuiesc părinţii, ceilalţi, cei buni, care-si adora Creatorul, si-i tin la mare 
cinste. Daca vrei ca fiul tau sa reuşească si în fata lui Dumnezeu si printre oameni, sa-si facă 
traiul dulce si sa scape de pedeapsa viitoare, arata-i toata grija si toata atenţia de care eşti în stare. 
O sa-ti povestesc o istorie veche ca sa-ti arat ca părinţii nepăsători cu copiii lor, chiar daca sunt 
nişte oameni îngăduitori si cumpătaţi, vor suporta pentru acest păcat al lor cea mai aspra 
pedeapsa. 

Eli si fiii sai 

din "Părinţi, copii si creşterea lor" 

Era odată un preot iudeu, îngăduitor si cumsecade care ducea o viata dreapta. Se numea Eli. Avea 
doi copii care ajunseseră la ultimul prag al răutăţii. Eli, însă, nu i-a oprit si nu i-a stăpânit. Adică, 
a vrut sa-i oprească, dar nu purtându-se cu severitate. Deşi ar fi trebuit sa-i biciuiasca, sa-i alunge 
din casa părinteasca si sa folosească orice mijloc de îndreptare, el s-a mulţumit sa le tot dea 
poveţe si sa-i tot sfătuiască spunându-le: "Nu copiii mei ... nu mai faceţi asa, căci nu este buna 
vestea pe care o aud eu ..." (I Regi 2, 24). 

Ce spui? L-au hulit pe Dumnezeu si îi mai numeşti copiii tai ? S-au făcut ca nu-L cunosc pe 
Creatorul lor si tu îi recunoşti drept rudele tale ? De aceea spune Scriptura ca nu i-a certat. Pentru 
ca certarea nu înseamnă pur si simplu a-i sfătui si atât, ci a reuşi sa lovim si sa scoatem definitiv 
râul, sa curatam cu forţa si adânc o rana, mai adânc decât porţiunea putrezită. Nu ajunge sa le 
vorbim copiilor sau sa-i sfătuim, ci trebuie sa-i facem sa se teama, ca sa putem alunga odată 
pentru totdeauna nepăsarea tinereţii. 

Pentru ca Eli i-a sfătuit, dar nu cum trebuia, i-a predat pe fiii sai vrăjmaşilor si au căzut în lupta, 
pe câmpul de bătaie. El însuşi, nesuportând sa audă vestea morţii lor, a căzut, si-a zdrobit 
spinarea si a murit (I Regi 4, 17). 

Vezi ca pe drept am spus ca părinţii pot fi ucigaşii propriilor lor copii, atunci când nu se poarta cu 
destula severitate cu copii lor prea nepăsători si nu le cer respectul cuvenit, după voia lui 
Dumnezeu. Asa a devenit Eli ucigaş de copii. Chiar daca duşmanii i-au sfârtecat, totuşi el rămâne 
vinovat pentru moartea lor, pentru ca i-a îndepărtat prin nepăsarea si neglijenta lui de ajutorul lui 

38 



Dumnezeu si i-a oferit goi si pustii celor ce voiau sa-i ucidă. Asa au pierit si ei si odată cu ei a 
pierit si el. 

Astăzi mulţi părinţi devin ucigaşii propriilor lor copii 

din "Părinţi, copii si creşterea lor" 

Asa patesc si astăzi mulţi părinţi. Nu vor sa-i pedepsească si sa-i "biciuiasca" nici măcar cu 
cuvintele si nici nu vor sa-i supere pe copiii lor, chiar daca duc o viata dezordonata si ticăloasa, si 
de aceea îi vad făcând cele mai rele lucruri posibile, îi vad aduşi în tribunale sau, mai rau, 
decapitaţi de calai. Daca tu nu-i educi si nu-i pedepseşti ca sa se îndrepte, ştiind ca umbla cu 
oameni spurcaţi si ticăloşi si facându-te astfel partas la răutatea lor, atunci sunt prinşi si pedepsiţi 
de lege în fata tuturor. Astfel ai parte nu numai de o nenorocire, ci si de ruşine, care face ca 
nenorocirea sa fie si mai mare, pentru ca după moartea fiului tau, toţi te vor arata cu degetul, pe 
tine, tatăl lui, si nu vei mai voi sa calci prin piaţa. Cum ai mai putea da ochii cu lumea după o 
asemenea ruşine si după un asemenea necaz al fiului tau ? 

De aceea, va rog si va implor sa aveţi mare grija de copiii voştri si sa nu aveţi niciodată altceva 
în minte decât mântuirea sufletului lor. 

Tu eşti profesorul casei 

Tu eşti profesorul întregii case si la tine îi trimite mereu Dumnezeu pe soţia ta si pe copiii tai. 
Uite ce spune apostolul Pavel despre femei: "Iar daca voiesc sa înveţe ceva, sa întrebe acasă pe 
bărbaţii lor" (I Corinteni 14, 35) sau în alta parte: "Cresteti-i întru învăţătura si certarea 
Domnului" (Efeseni 6, 4 

Statuile de aur. Urmeaza-i pe Iov, pe Avraam si pe David 

din "Părinţi, copii si creşterea lor" 

Sa-ti închipui ca ai acasă statui de aur: copiii tai. In fiecare zi sa-i îndrepţi, sa-i corectezi si sa ai 
mare grija de ei. Sa le împodobeşti si sa le modelezi sufletul cum poţi mai bine. 

Urmează pilda fericitului Iov care se temea si de păcatele pe care le făceau copiii sai cu mintea si 
de aceea aducea jertfe în fiecare zi (Iov 1, 5) si se îngrijea foarte mult de ei. 

Urmează exemplul lui Avraam. Nici el nu caută averi si turme, ci gândul lui era numai la 
Dumnezeu si la legile dumnezeieşti, ca sa le poată transmite mai departe neschimbate urmaşilor 
sai. Dumnezeu îi recunoaşte virtutea, căci zice: "Ca l-am ales, ca sa înveţe pe fiii si casa sa după 
sine sa umble în calea Domnului" (Facerea 18, 19). 

Dar si David, când a murit, 1-a chemat pe fiul sau si în loc de mare avere i-a lăsat drept moştenire 
acestea: "Sa păzeşti legământul Domnului Dumnezeului tau, umblând în caile Lui ... ca sa îsi 
tina si Domnul cuvântul Sau ..." (vezi III Regi 2, 3-4). A mai spus si altele asemenea. 

Bogăţia cea mare 

din "Părinţi, copii si creşterea lor" 

Astfel de lucruri sa spunem si noi copiilor noştri si cât trăim si când ne apropiem de moarte si sa- 
i convingem ca teama de Dumnezeu este cea mai mare bogăţie si o moştenire care nu se pierde. 
Nu bani sa le lăsam, căci banii se pierd, ci respectul fata de Dumnezeu si evlavia care rămân si 
nu se cheltuiesc. Daca nu exista respect pentru Dumnezeu, banii care exista, oricum se duc în tot 
felul de încercări si necazuri si în cea mai mare ruşine, dar daca exista respect si frica de 
Dumnezeu, atunci chiar banii care nu exista apar si sporesc. 

Daca-ti creşti copilul cum se cuvine si el, la rândul lui, îsi va creste bine copilul si asa mai 
departe, până la sfârşit, ca un lanţ care nu se rupe niciodată, un lanţ al celui mai bun mod de 
viata. Tu eşti începutul si rădăcina care-si poarta roadele grijii celei bune în urmaşi. 

Daca ar exista buna-crestere 

din "Părinţi, copii si creşterea lor" 

Daca părinţii si-ar creste cu atenţie copiii n-ar mai fi nevoie de legi si de tribunale si nici de 
pedepse sau de execuţii publice, pentru ca spune: "... legea nu este pusa pentru cel drept. . . " (I 
Timotei 1, 9). Noi, neglijându-ne copiii, îi înconjuram cu relele cele mai mari, îi dam pe mâna 
călăilor si îi împingem mereu spre prăpastie, pentru ca spune: " Cel care este moale cu fiul sau va 
lega rănile lui ..." (înţelepciunea Iui Sirah 30, 7). 

Ce înseamnă "cel care este moale" Cel care se înduioşează, care linguşeşte, care-si rasfata copilul 
mult mai mult decât trebuie. De fapt, copilul trebuie sa simtă severitate, grija din partea părinţilor 
si sa se teama. O spun nu ca sa fim duri cu copiii, ci ca sa nu le părem vrednici de dispreţ. Daca 
femeia trebuie sa se teama de bărbat, cu atât mai mult copilul trebuie sa se teama de tata. 

Si sa nu-mi spuneţi ca e greu unui părinte sa se impună tinerilor. Daca apostolul Pavel cere chiar 
si de la văduva sa-si supravegheze fiul, cu atât mai mult o cere de la bărbaţi. Daca ar fi fost un 
lucru imposibil, atunci nu l-ar mai fi poruncit. Toata răutatea vine din propria noastră indiferenta 
si din faptul ca nu ne învăţam, nu ne deprindem copiii încă de la început, mai cu seama din 
pruncie, cu respectul si cu frica de Dumnezeu. 

De toate ne îngrijim, mai puţin sa-i ducem la Biserica 

din "Părinţi, copii si creşterea lor" 

Dam bani si ne preocupam sa le asiguram o buna educaţie laica, lumeasca, si, de asemenea, sa 
treacă cu bine prin stagiul militar. Apelam la prieteni si alergam încoace si încolo pentru asta, dar 
nu facem absolut nimic ca sa-i ajutam sa fie preţuiţi si de împăratul îngerilor. Le permitem sa 
meargă la spectacole, dar niciodată nu-i obligam sa meargă la biserica. Si, chiar daca-i facem sa 

vina o data sau de doua ori, ei vin si-si pierd timpul, fara nici un rost sau vin ca sa se distreze, 
fara sa înţeleagă ce se întâmpla acolo. 

Noi trebuie sa-i îndreptam pe copii spre Biserica 

din "Părinţi, copii si creşterea lor" 

Nu asa ar trebui sa se întâmple. Ar trebui sa fie ca atunci când îi trimitem la scoală si ei ştiu ca au 
răspunderi: sa înveţe si sa-si facă lecţiile. Asa ar trebui sa meargă si la biserica, ca la scoală. Noi 
trebuie sa-i ducem, nu sa-i lăsam pe mâna altora. Sa mergem împreuna si sa ascultam împreuna 
slujba si apoi sa le cerem sa-si amintească ce-au auzit si ce au învăţat. Numai asa îi vom putea 
corecta uşor si pe nesimţite. Daca si acasă copiii va aud tot timpul discutând ca nişte creştini cu 
frica lui Dumnezeu si le daţi sfaturi bune, aceste seminţe vor da curând un rod bogat. 

Cutezi sa te mai numeşti părinte ? 

din "Părinţi, copii si creşterea lor" 

Dar noi nu facem nimic din toate acestea pentru ca le socotim inutile. Daca cineva vrea sa-si 
sfătuiască copilul, propriul sau copil îl ia în râs. De aceea toate s-au întors pe dos si pe copiii pe 
care nu-i pedepsesc părinţii, îi pedepsesc până la urma legile statului. 

Nu ti se face ruşine si nu roşeşti, spune-mi, când judecătorul îl condamna pe fiul tau si îl 
întelepteste el, nu tu? Chiar trebuia sa-1 îndrepte lumea? De ce nu l-ai îndreptat tu, pentru ca, 
lângă tine a trăit atâţia ani, nu lângă străini? Nu te ascunzi de ruşine? N-ai prefera sa te înghită 
pământul mai bine decât sa dai ochii cu lumea? Si, spune-mi, mai cutezi sa te numeşti părinte, 
după ce ti-ai trădat fiul si nu l-ai ajutat când a trebuit, ci l-ai lăsat prada râului, sa-1 corupa si sa-1 
piardă? 

Daca e posedat de vreun demon iute alergi la sfinţi, dar daca e învins 
de păcate nu faci nimic 

din "Părinţi, copii si creşterea lor" 

Daca vezi vreun evadat ca-ti bate copilul, te mânii si te repezi ca o fiara asupra lui, dar stai 
liniştit si nu faci nimic, deşi în fiecare zi vezi demonii atacându-1 si împingându-1 la păcate. Stai 
si nu-1 scapi din ghearele lor. Daca copilul ti-e cumva posedat, alergi la toţi sfinţii si tulburi 
liniştea si celor ce pustnicesc prin vârfuri de munţi, ca sa-1 scapi de nebunie. Dar, deşi vezi cum 
în fiecare zi îl tulbura păcatul, care este cel mai îngrozitor demon, nu faci nimic. 

Si chiar sa fie cineva posedat de un demon, nu este deloc îngrozitor, pentru ca demonul nu poate 
cu nici un chip sa ne arunce în gheena, ci, daca suntem atenţi, ispita aceasta ne poate aduce chiar 
cununi minunate si ne poate face vestiţi, daca-i rabdam cu bucurie chinurile. Dimpotrivă, cel ce 

trăieşte în păcat, nu se va putea mântui niciodată. Si viata aceasta i se va părea un infern si în cea 
viitoare va fi pedepsit pe vecie. 

Totuşi, chiar daca ştim toate aceste lucruri, le dam o atenţie nefireasca celor foarte puţin 
importante, în timp ce pentru cele cu adevărat importante nu vrem sa facem nici cel mai mic 
efort. Daca vedem pe cineva demonizat, îl plângem, dar daca-1 vedem pacatuind, nu suntem 
deloc socati, chiar daca atunci ar trebui sa ne vaitam si sa ne lovim de durere. Dar, decât sa ne 
vaitam, mai bine sa-1 oprim si sa-1 sfătuim sau sa-1 speriem, sa-1 pedepsim, sa-1 vindecam cu 
orice mijloc ne sta în putere de boala aceea si s-o imitam pe văduva despre care sfântul apostol 
Pavel a zis " ... daca a crescut copii. . .". 

Este grea pedeapsa părinţilor care au neglijat creşterea copiilor 

din "Părinţi, copii si creşterea lor" 

Chiar daca viata noastră personala este bine rânduita, daca neglijam, însă, mântuirea copiilor 
noştri, vom fi aspru pedepsiţi. O sa va spun doar un cuvânt despre aceasta, nu al meu, ci din 
dumnezeiestile Scripturi. 

Era odată un preot iudeu, Eli, om smerit si foarte îngăduitor, dar care si L-a făcut pe Dumnezeu 
duşman lui si copiilor lui si care, fiindcă i s-a făcut mila de copiii sai când nu trebuia, a pierdut si 
mântuirea lor si pe a sa. 

Asculta ce-i spune Dumnezeu, mai degrabă nu direct lui, pentru ca îsi pierduse vrednicia de a 
mai sta de vorba cu El. Dumnezeu îl socotea deja un rob oarecare care făcuse un păcat mare si de 
aceea l-a înştiinţat prin altcineva despre nenorocirile ce aveau sa i se întâmple (atât de mare îi era 
mânia). 

Asculta, dar, ce-i spune lui Samuel. Eli a aflat ca fiii sai l-au hulit pe Dumnezeu si nu i-a certat 
pentru asta. I-a certat, desigur, dar nu cum se cuvenea si Dumnezeu n-a socotit mustrare aceea. 
Astfel ca l-a depărtat de la Sine pentru ca nu arătase fata de fiii sai severitatea cuvenita. 

Oricât ne-am preocupa de copiii noştri, tot nu e de ajuns. Ce facem noi nu se cheamă a avea grija 
de ei, asa cum nici Eli nu si-a certat cu adevărat fiii. Dumnezeu i-a atras atenţia lui Eli asupra 
păcatului fiilor sai si l-a pedepsit mâniat foarte, spunându-i: "De aceea Ma jur casei lui Eli ca 
vina casei lui Eli nu se va şterge, nici prin jertfe, nici prin prinoase de pâine în veci" (I Regi 
3,14). Vezi ce pedeapsa cumplita, izvorâta dintr-o durere neîmpăcata pentru un păcat cu neputinţa 
de iertat? Dumnezeu i-a spus ca trebuie sa piară nu numai el si fiii sai, ci întreaga lui casa, pentru 
ca nu exista leac pentru rana pe care l-au pricinuit-o. 

Si totuşi, în afara de nepăsarea fata de păcatul copiilor sai, Dumnezeu nu i-a mai găsit alta vina 
bătrânului Sau preot Eli, pentru ca în rest acesta era foarte bun. Noi trebuie sa luam aminte la 
viata plina de virtute a cuiva si s-o lăudam nu numai în împrejurările obişnuite, ci mai ales în 
momentele cele mai grele. 

Mai întâi, când a auzit cuvintele lui Dumnezeu si a văzut pedeapsa aproape, Eli nu si-a pierdut 
curajul, nici nu s-a supărat si nici n-a spus ceea ce de obicei ar spune mulţi: sunt eu oare stăpânul 
voinţei si al deciziilor altora? Eu sa fiu judecat pentru propriile mele păcate, nu pentru cele ale 
fiilor mei, care sunt maturi si care trebuie sa răspundă singuri pentru ele. Eli n-a spus si n-a 
gândit nimic din toate acestea, ci, ca un rob ascultător si recunoscător care una ştie, ca trebuie sa 
primim fara sa protestam toate câte ni le trimite Dumnezeu, chiar daca sunt neplăcute sau greu de 
îndurat, a dat glas acelor cuvinte pline de înţelepciune: „El este Domnul; facă dar ce va binevoi!" 
(I Regi 3.18). 

Mai exista si alte exemple din viata lui Eli în care vedem cât de plina de virtute era. In timpul 
bătăliei cu Filiestenii cineva a venit si i-a adus vestea grea ca fiii sai cei sălbatici si ticăloşi au 
fost măcelăriţi în lupta. El a ascultat netulburat. Dar când solul i-a pomenit apoi de răpirea 
chivotului Legii, bătrânul preot, cuprins de ameţeala si de durerea pe care i-a pricinuit-o aceasta 
veste, a căzut de pe scaun pe spate lângă poarta si si-a rupt spinarea, fiind bătrân si greoi. El 
cârmuise poporul lui Israel timp de 20 de ani ( vezi I Regi 4,18). 

Daca pe acest preot, pe acest bătrân, pe acest om de vaza care a cârmuit timp de 20 de ani 
poporul evreilor, pe acest om care a trăit într-o perioada în care Dumnezeu era mai îngăduitor 
decât acum, nimic nu 1-a putut salva, ci a pierit de tot si într-un mod jalnic, pentru ca nu s-a 
purtat cu severitate fata de fiii sai (căci păcatul de a nu-si fi împlinit menirea de părinte a şters ca 
un val uriaş si sălbatic tot ce era bun la el, toate faptele lui bune si întreaga sa viata trăita în 
virtute), ce pedeapsa ne aşteaptă pe noi, cei ce trăim într-un veac în care se cere de la noi o mult 
mai mare virtute? 

E vorba de noi, cei care nu numai ca nu suntem în stare sa ne conducem copiii, dar si pe cei care 
vor s-o facă îi socotim duşmani si îi combatem, purtându-ne fata de copiii noştri mai rau decât un 
barbar. Daca învârtosarea inimii lor i-a dus atunci pe evrei la robie, la ruina si pierzare, la robirea 
patriei lor si la chinuri trupeşti, voi va robiţi singuri sufletul si-1 predaţi legat demonilor 
cruzi si vicleni si patimilor lor. Când nici voi nu le daţi copiilor voştri sfaturi duhovniceşti, dar 
nici pe alţii nu-i lasati s-o facă; voi nu faceţi altceva decât ce făceau evreii pe timpul lui Eli. 

Mulţi sunt astăzi pedepsiţi pentru acest păcat 

din "Părinţi, copii si creşterea lor" 

Si sa nu-mi spună mie cineva ca nici alţii, cărora nu le-a pasat de educaţia copiilor lor mai mult 
chiar decât nu i-a pasat lui Eli, n-au patit nimic. Au patit multe si încă mai rele: de multe ori, 
mulţi, pentru acelaşi păcat. De unde aceste morţi înainte de vreme? De unde bolile mari si 
cumplite care cad asupra noastră sau asupra copiilor noştri? De unde pedepsele, de unde 
vremurile grele? De unde tot felul de înjosiri si de umilinţe si de unde miile de nenorociri? Nu 
cumva toate acestea se explica prin faptul ca ne neglijam copiii si nu-i corectam când o apuca pe 
cai greşite? Si nu e numai un gând de-al meu, ci exemple care sa ne-o dovedească sunt 
nenumărate. 

Eu va voi spune o pilda plina de înţelepciune pe care ne-a spus-o în Scriptura un om foarte 
înţelept. Vorbind despre copii, el spune următoarele; "... nu te bucura de fii nelegiuiţi. De se vor 

înmulţi, nu te bucura de ei, daca nu este frica lui Dumnezeu cu ei. Nu te încrede în lungimea 
vieţii lor ..." (înţelepciunea lui Sirah 16,1-3). Cum am spus, mulţi oameni au patit multe si daca 
unii au scăpat, la sfârşit tot vor da socoteala, tot nu vor scapă. Năpasta le va cădea pe cap, pentru 
ca în viata cealaltă, când se vor duce, vor primi mai aspre pedepse. Sa nu ne culcam, totuşi, pe o 
ureche din pricina lor, zicându-ne ca suntem cum trebuie daca Dumnezeu nu ne trimite profeţi si 
nu ne vesteşte vreo pedeapsa, cum i-a vestit lui Eli. Acum nu mai sunt vremurile acelea. 

Si totuşi, Dumnezeu mai trimite si azi avertismente. Cum? Prin Scripturi. Cele ce s-au spus 
atunci, pentru Eli si pentru cei ca el s-au spus si pentru noi. S-au spus si pentru toţi cei ce cad în 
acelaşi păcat. Dumnezeu a vorbit cu Eli si cu patimile lui, dar vorbind cu el, a vorbit si cu noi, 
pentru ca Dumnezeu nu este părtinitor. Asa cum 1-a pedepsit pe el, ne va pedepsi si pe noi. Cum 
ar putea El, Care a pierdut toata familia lui Eli, care a greşit mai puţin, sa-i lase nepedepsiti pe 
unii care au căzut în păcate mult mai grele? 

Grija pe care o arata Dumnezeu pentru buna creştere a copiilor 

din "Părinţi, copii si creşterea lor" 

Si nimeni nu poate spune ca nu e un lucru important acesta, pentru ca Dumnezeu preţuieşte 
foarte mult buna-crestere a copiilor. De aceea a si pus în firea omului o dorinţa atât de puternica: 
iubirea si grija fata de copii. A voit ca purtarea de grija a părinţilor fata de copii sa fie o 
necesitate naturala cu neputinţa de biruit. Apoi, Dumnezeu ne-a dat legi prin Moise cu privire la 
creşterea copiilor, a rânduit sărbători, poruncind părinţilor sa-si înveţe copiii ce este sărbătoarea 
si sa le dezvăluie toate tainele ei. Vorbind, prin Moise, despre Paşti, de pilda, zice: "în ziua aceea 
sa spui fiului tau si sa zici: Acestea sunt pentru cele ce a făcut Domnul cu mine, când am ieşit din 
Egipt" (Ieşirea 13,8). 

Vorbind apoi despre întâietatea primului născut după legea mozaica, a Vechiului Testament, 
Dumnezeu zice: "Când, însă, te va întreba după aceea fiul tau si va zice: Ce înseamnă aceasta?, 
sa-i spui: Cu mâna puternica ne-a scos Domnul din pământul Egiptului, din casa robiei. Ca 
atunci când se îndărătnicea Faraon sa ne dea drumul, Domnul a omorât pe toţi întâii-nascuti în 
pământul Egiptului, de la întâi-nascutul oamenilor până la întâi-nascutul dobitoacelor. De 
aceea jertfesc eu Domnului pe întâi-nascutul de parte bărbăteasca si pe tot întâi-nascutul din fiii 
mei îl rascumpar" (Ieşirea 13,14-15). Cu acestea un părinte îsi conduce fiul spre 
cunoaşterea lui Dumnezeu. Copiilor, Dumnezeu le porunceşte de asemenea în multe locuri din 
Biblie sa aibă grija de părinţi si îi cinsteşte pe aceia care se poarta cu respect fata de cei ce le-au 
dat naştere; pe aceştia Dumnezeu îi face încă si mai dragi părinţilor, în schimb, pe cei 
nerecunoscători îi pedepseşte. 

Când cineva ne încredinţează un copil si ne face responsabili pentru el, ne obliga sa-1 ocrotim 
si sa ne purtam cu el cu cea mai mare grija prin cinstea pe care ne-o arata lasându-1 în grija 
noastră. Si noi îl ocrotim daca nu pentru altceva, măcar de ruşine si de teama de a nu-i trăda 
încrederea, fiindcă ce are el mai scump se afla în mâinile noastre. Daca, însă, acest om este 
mânios si se aprinde mai iute decât unii la ocări si daca mai e si înclinat sa dea pedepse aspre, cu 
atât mai mult suntem îndemnaţi sa ne facem datoria. 

Dumnezeu la fel a făcut. Numai ca El a mai adăugat o a treia legătura, dar poţi s-o consideri 
chiar pe primul loc, legătura de rudenie, legătura naturala dintre părinţi si copii. Dumnezeu a dat- 
o ca sa-i oblige pe părinţi sa nu-I dispreţuiască poruncile si sa nu se simtă împovăraţi de obligaţia 
de a creste copii. Si voind sa împiedice slăbirea acestei legaturi din cauza purtării 
necuviincioase a copiilor, voind s-o împiedice sa se destrame, Dumnezeu a consfintit-o 
dând pedepse si lasându-le si părinţilor dreptul de a-si pedepsi copiii. Astfel El a lăsat prin lege 
sa se supună copiii, părinţilor, care au dreptul sa fie severi cu ei, dar, în acelaşi timp a pus în 
părinţi iubirea pentru copiii lor. 

Mai exista si un al patrulea mod în care Dumnezeu i-a legat foarte strâns pe părinţi de copii. 
Pentru ca nu-i pedepseşte numai pe copii când nu se poarta cu recunoştinţa cu părinţii lor, si nu-i 
lauda numai pe ei când se cuminţesc, ci îi pedepseşte sau îi lauda si pe părinţi odată cu aceştia. Ii 
pedepseşte aspru pe părinţii care-si neglijează copiii si îi lauda pe cei ce, dimpotrivă, se ocupa de 
ei. 

Chiar si pe Eli, pe bătrânul preot care era de altfel plin de virtute, Dumnezeu 1-a pedepsit doar 
pentru ca nu si-a crescut fiii cu destula grija, în schimb, pe patriarhul tuturor, pe Avraam, El 1-a 
cinstit în chip deosebit tocmai pentru marea grija cu care si-a educat fiii. Dumnezeu i-a spus lui 
Avraam prevestindu-i darurile multe si mari pe care avea a i le face: "... l-am ales ca sa înveţe 
pe fiii si casa sa după sine sa umble în calea Domnului si sa facă judecata si dreptate. .." (Facere 
18,19). 

V-am spus toate acestea ca sa învăţam ca Dumnezeu nu va fi îngăduitor cu cei nepăsători cu 
copiii lor, de care El se preocupa foarte mult. Nu numai ca nu le va trece cu vederea nepăsarea, 
dar se va mânia foarte tare, cum s-a văzut în pildele arătate. 

De aceea apostolul Pavel ne îndeamnă mereu: "Si voi, părinţilor, nu întărâtaţi la mânie pe copiii 
voştri, ci cresteti-i întru învăţătura si certarea Domnului" (Efeseni 6, 4). Si daca noua ni s-a 
poruncit sa veghem asupra sufletelor lor, pentru ca vom da socoteala, cu atât mai mult va da 
socoteala tatăl care le-a dat naştere, i-a hrănit si împreuna cu care locuiesc sub acelaşi acoperiş. 

Asa cum nu se poate dezvinovăţi si nu poate cere iertare pentru propriile sale păcate, tot asa nu 
se poate dezvinovăţi pentru păcatele copiilor. Tot apostolul Pavel ne-a aratat-o. El a legiuit cum 
trebuie sa se poarte părinţii cu copiii lor, de vreme ce au putere asupra lor, si le-a spus ce li se 
cere neapărat, cerându-le de asemenea si sa aibă grija de ei, pentru ca nu exista iertare daca copiii 
se distrug din pricina greşelilor lor. 

Răutatea nu este un lucru firesc la oameni 

din "Părinţi, copii si creşterea lor" 

Daca răutatea ar fi fost un lucru firesc printre oameni, oricine s-ar putea dezvinovăţi foarte uşor, 
spunând: sunt rau pentru ca asa e firea mea. Dar, de vreme ce noi înşine, prin propria noastră 
voinţa, putem fi buni sau rai, ce justificare va avea cel care a permis ca cea mai draga fiinţa din 
lume sa se piardă si sa devină rea? Ca nu a voit sa-1 înveţe de bine? Nici un tata n-ar putea 
susţine acest lucru, pentru ca natura îl contrazice, îndemnându-1 necontenit la bine. Ca n-a putut? 
Nici acest lucru n-ar fi fost posibil, fiindcă ocrotirea copilului este uşoara si simpla. De ce? 



45 



Pentru ca un părinte îsi creste copilul de prunc, pentru ca numai el are putere asupra lui si pentru 
ca-1 are totdeauna lângă sine, în casa. 

De ce se distrug copiii. Părinţii - ucigaşi de copii 

din "Părinţi, copii si creşterea lor" 

De nicăieri de altundeva nu vine distrugerea copiilor decât dintr-un interes exagerat al părinţilor 
pentru cele ale traiului. Ei se străduiesc sa le asigure un trai fericit si atât. De aceea, vrând 
nevrând, îsi neglijează atât propriul suflet cât si pe cel al copiilor. Pe părinţii aceştia - si sa nu 
creadă cineva ca vorbesc la mânie - i-as socoti mai rai chiar decât ucigaşii de copii. Aceştia din 
urma, ucigând, desfac sufletul de trup, dar cei de care vorbesc eu, părinţii neglijenţi, le arunca si 
trupul si sufletul în focul iadului. 

Oricum toţi oamenii mor, este o lege a firii ca trupul sa moara, dar copiii care au părinţi 
nepăsători ar fi putut evita moartea sufletului spre care i-a dus tocmai nepăsarea si neglijenta 
părinţilor lor. Oricum moartea trupului va dispărea definitiv la înviere, dar de moartea sufletului 
nimeni nu va putea scapă, niciodată. Pentru ca un suflet mort nu se va mântui niciodată, ci e 
condamnat sa ispăşească o pedeapsa veşnica. 

Pe buna dreptate îi putem socoti pe aceşti părinţi mai rai decât ucigaşii de copii. Nu este acelaşi 
lucru sa-ti ascuti sabia si s-o pui la gâtul unui copil cu a distruge sufletul unui copil si a-1 duce la 
pierzanie, ceea ce e mult mai cumplit. Pentru ca nimic nu e mai preţios pentru noi decât sufletul. 
(Apologia vieţii monahale, cartea a IlI-a) 

Adevărata educaţie este respectul fata de Dumnezeu 

din "Părinţi, copii si creşterea lor" 

Adevărata înţelepciune si adevărata educaţie nu sunt altceva decât respectul fata de Dumnezeu. 
Si sa nu creadă cineva ca as vrea sa îndemn părinţii sa-si lase copiii necultivati. Daca cineva ne 
asigura mai întâi strictul necesar, desigur, as vrea apoi sa avem si restul, ceea ce e mai puţin 
necesar. Daca temelia unei case se clatină si casa este în primejdie sa cada, ar fi de-a dreptul o 
neghiobie si o nebunie sa alerge cineva după ajutor la cei ce varuiesc si nu la constructori. Tot 
asa n-are rost sa mai stai la discuţie, când casa sta bine în picioare si pereţii sunt rezistenţi si 
drepţi, daca trebuie sau nu sa-i laşi pe zugravi s-o zugrăvească si s-o picteze. 
(Apologia vieţii monahale, cartea a IlI-a) 

Roadele bunei creşteri 

din "Părinţi, copii si creşterea lor" 

Tata nu este numai cel ce da naştere si e un lucru pe care l-ar mărturisi si părinţii însisi care, 
vazându-si odraslele ajunse pe culmile păcatului, le înstrăinează si le alunga ca si cum n-ar fi ale 
lor. Nu-i poate opri nici măcar legea firii, rudenia lor strânsa si naturala, nici naşterea si nimic 

altceva. 

(Apologia vieţii monahale, cartea a IlI-a) 

Ana, mama lui Samuel 

din "Părinţi, copii si creşterea lor" 

Daca femeile au putut sa-L convingă pe Dumnezeu sa le stea alături si sa le ajute sa-si crească 
copiii, cu atât mai mult am putea si noi sa-o facem, daca dorim. 

A fost o data o femeie din neamul iudeilor pe care o chema Ana. Aceasta femeie a născut un băiat 
si deşi nu mai spera sa mai nască încă unul, pentru ca si pe acesta îl dobândise vărsând multe 
lacrimi (era stearpa si mereu pricina de batjocura pentru potrivnica ei), si-a ţinut pruncul lângă ea 
numai atât cât era nevoie ca sa-1 alăpteze. După ce 1-a înţărcat, 1-a luat si 1-a dăruit lui Dumnezeu 
si 1-a rugat apoi, când a mai crescut, sa nu se mai întoarcă acasă, ci sa locuiască în templul 
Domnului. Daca vreodată îi era dor de el, ca unei mame adevărate, nu-1 chema pe copil sa vina 
acasă, ci împreuna cu soţul ei mergea la templul Domnului sa-si vadă fiul, pentru ca îl dăruise 
deja cu totul lui Dumnezeu. 

Copilul Anei a ajuns atât de vestit, de înţelept si de virtuos, încât, atunci când Dumnezeu Si-a 
întors fata de la poporul evreu din pricina răutăţii sale si nu-i mai trimitea prooroci si proorociri, 
acest copil L-a întors din nou cu fata spre popor, numai prin marea lui virtute si înţelepciune si L- 
a convins pe Dumnezeu sa le trimită iarasi profeţii ca înainte. Si a făcut aceasta nu după ce 
crescuse, ci copil fiind: "Si pruncul Samuel slujea Domnului sub povata preotului Eli, în zilele 
acelea cuvântul Domnului era rar si nici vedeniile nu erau dese" (I Regi 3,1). Aşadar Dumnezeu, 
chiar si asa stând lucrurile, pruncului Samuel tot îi trimitea profeţii. 

Acesta este câştigul când dedicam lui Dumnezeu o parte din ce este al nostru si renunţam pentru 
El nu numai la bani sau la alte bunuri, ci chiar la copiii noştri. 

Daca avem porunca sa facem astfel pentru a ne salva propriul suflet, cu atât mai mult trebuie s-o 
facem si pentru alţii. La fel a procedat si patriarhul Avraam, făcând ceva încă si mai grozav, gata 
fiind sa-1 sacrifice pe fiul sau cel mai iubit. 

Intr-adevar, mai înainte de orice îi avem pe copiii noştri. Daca îi predam Domnului, El îi va 
ocroti mai bine decât noi, pentru ca grija Lui e mult mai mare. Nu vedeţi ca la fel se întâmpla si 
în casele celor bogaţi? Nu-i veţi vedea pe fiii bogaţilor nici atât de străluciţi, nici atât de 
puternici, în schimb cei cărora împăraţii le încredinţează administrarea si paza tezaurului lor, 
odată îndepărtaţi de părinţi, capata atâta curaj si se bucura de atâtea favoruri si de atâta atenţie, 
încât devin mai bine-vazuti si mai faimoşi decât ceilalţi slujitori de la curte, ajungând sa para mai 
degrabă stăpâni decât slujitori. Aşadar, daca oamenii sunt atât de binevoitori si buni cu cei ce-i 
slujesc, cu atât mai mult Dumnezeu îsi va revarsă bunătatea nemărginita asupra celor ce-L 
slujesc. 

Plata pentru buna-crestere 

din "Părinţi, copii si creşterea lor" 

Daca unii copiii au avut parte de mângâiere de la Dumnezeu pentru virtutea părinţilor lor, cu atât 
mai mult unii părinţi au avut parte de bunătatea Lui pentru faptele bune ale copiilor lor. în 
Vechiul Testament exista numai dreptul natural, în timp ce la noi exista si dreptul ce provine din 
buna-crestere, care e superior celui natural. Ca sa va convingeţi, o sa va spun tot din Scriptura. 

Este vorba despre Iezechia. El însuşi era plin de virtute si se temea de Dumnezeu, dar nu avea 
suficienta trecere la El numai din faptele lui, încât sa înfrunte o mare primejdie. Dumnezeu i-a 
spus ca-1 va scapă pentru virtutea părintelui sau: "Căci Eu voi păzi cetatea aceasta, ca sa o 
izbăvesc pentru Mine si pentru David, robul meu " (IV Regi 19,34). La rândul sau, apostolul 
Pavel îi scria lui Timotei: "Dar ea se va mântui prin naştere de fii, daca va stărui, cu înţelepciune, 
în credinţa, în iubire si în sfinţenie" (I Timotei 2,15). 

Pe Iov Scriptura îl lauda pentru darurile sale, de pilda pentru faptul ca era drept, sincer si bine- 
credincios, dar si pentru grija pe care o avea fata de copiii sai. Aceasta grija nu se marginea în a 
le asigura bogăţie, nici la a-i face vestiţi si oameni de vaza. Dar ce dorea Iov pentru copiii sai? 
Tot Scriptura ne spune: "Si apoi, când isprăveau zilele petrecerii lor, Iov chema si sfinţea pe 
feciorii sai si se scula dis de-dimineata si aducea arderi de tot, după numărul lor, al tuturor, căci 
Iov zicea: " Se poate ca feciorii mei sa fi păcătuit si sa fi cugetat cu păcat împotriva lui 
Dumnezeu. Si asa făcea Iov mereu" (Iov 1,5). 

Noi, care îndrăznim atâtea împotriva lui Dumnezeu, în ce fel ne putem apară? Daca Iov, care a 
trăit înainte de har, înainte de lege, care n-a auzit învăţaturile Domnului, se îngrijea atât de mult 
de copiii sai, cine ne va mântui pe noi, care astăzi avem atâţia învăţători, atâtea exemple, atâtea 
modele si atât de multe sfaturi si nu le urmam? Nu numai ca nu ne temem pentru păcatele noastre 
ascunse, dar nici pentru cele făcute la lumina nu ne caim si nu numai ca nu ne caim, ci îi 
alungam de lângă noi si pe cei ce vor sa ne îndrepte. 

Pe Avraam, pe lângă celelalte virtuţi ale sale, de care am pomenit mai înainte, 1-a făcut slăvit si 
marea lui ascultare de Dumnezeu. 



Sa-i pregătim slujitori Domnului 

din "Părinţi, copii si creşterea lor" 

Având atâtea exemple, sa-I pregătim Domnului slujitori iscusiţi. Daca cei ce organizează 
întreceri si spectacole în oraş sau cei ce se ocupa de pregătirea soldaţilor împăratului sunt tinuti 

la mare cinste, ce răsplata e firesc sa avem noi, care creştem bărbaţi viteji si virtuoşi lui 
Dumnezeu, chiar îngeri, pot spune. 

Sa facem, aşadar, tot ce putem ca sa le lăsam moştenire bogăţia dreptei-credinte si a respectului 
si temerii de Dumnezeu, care nu piere si care îl însoţeşte pe om si după moarte. O bogăţie care se 
dovedeşte foarte folositoare nu numai în viata aceasta, ci si în cea de dincolo. Bogăţia lumeasca 
nu ne va urma după moarte, ba chiar adesea si aici, pe pământ, se duce repede, distrugându-i si 
pe cei ce o au. Dimpotrivă, bogăţia credinţei si a evlaviei si aici si dincolo rămâne neatinsa, ne 
ocroteşte si ne tine nevătămaţi. Spune iarasi Scriptura: "Căutaţi mai întâi împărăţia lui Dumnezeu 
si dreptatea Lui, si toate acestea se vor adaugă vouă" (Matei 6, 33). 
(Apologia vieţii monahale, cartea a IlI-a) 

Griji far a rost 

din "Părinţi, copii si creşterea lor" 

De cum se naşte copilul, tatăl se da peste cap si se ocupa nu de cum ar trebui sa-i rânduiască 
viata cum se cuvine, ci de cum s-o împodobească si de bijuteriile si de hainele pe care acesta le 
va purta. 

De ce, omule? Bine, tu le porţi, dar de ce vrei sa-1 înveţi si pe copil cu aceasta nebunie pe care 
încă n-o cunoaşte? 

De ce-i atârni podoabe la gât? Ti-ar trebui un profesor bun care sa-ti educe bine copilul, nu aur. 

Ii laşi plete, după portul femeiesc, facându-1 sa semene cu o fata si în felul acesta îi slăbeşti si îi 
înmoi firea puternica, bărbăteasca. Din prima clipa sădeşti în el iubirea pentru bani si îl convingi 
sa-i placa numai lucrurile nefolositoare. De ce unelteşti împotriva lui? De ce-1 înveţi sa se lase 
ademenit si sa caute cu ardoare cele trupeşti? Spune Scriptura: "... necinste este pentru un bărbat 
sa-si lase parul lung ..." (I Corinteni 11,14). Nu asa e după fire. Nu o doreşte Dumnezeu, ba, 
dimpotrivă, El cere bărbaţilor sa-si tundă parul. Parul lung tine de credinţele si de superstiţiile 
vechilor greci. 

Mulţi îsi atârna cercei de aur si în urechi, când nici fetele n-ar trebui sa poarte. Voi si pe baieti îi 
duceţi la pierzare. 



Lucruri mici, dar importante 

din "Părinţi, copii si creşterea lor" 

Poate mulţi dintre voi vor râde de ce spun, socotind ca sunt lucruri fara importanta. Dimpotrivă, 
sunt foarte importante. Daca o fetita se învata acasă cu podoabele femeieşti, când va pleca din 



49 



casa părinteasca, va fi o soţie dificila si insuportabila si îsi va împovăra soţul mai ceva decât 
strângatorii de biruri. 

V-am mai spus si alta data, râul începe sa devină greu de înfruntat si de învins atunci când nimeni 
nu mai vorbeşte de puritate, de cuminţenie, de neprihănire, nimeni nu mai vorbeşte de 
înţelepciune si de dispreţuirea banilor si a slavei, nimeni nu mai vorbeşte despre sfaturile si 
poruncile din Scriptura. 

Creste un luptător pentru Hristos 

din "Părinţi, copii si creşterea lor" 

Nu încetez sa va rog si sa va implor si sa staruiesc în rugăminţile mele sa daţi copiilor voştri, mai 
înainte de orice, o buna creştere. 

Daca într-adevar îti iubeşti copilul, arata-i ca-1 iubeşti. De altfel, vei fi si răsplătit pentru asta. 
Asculta încă o data ce spune apostolul Pavel: "Dar ea se va mântui prin naştere de fii, daca va 
stărui, cu înţelepciune, în credinţa, în iubire si în sfinţenie" (I Timotei 2, 15). Daca ai impresia ca 
ai făcut greşeli nenumărate, încearcă sa găseşti în ele si o mângâiere. Creste un luptător pentru 
Hristos. Nu spun sa nu-ti laşi fiul sa se căsătorească sau sa-1 trimiţi în pustie sau sa-1 pregăteşti 
pentru viata monahala. 

M-as bucura, desigur, sa fie asa si as vrea ca toţi s-o dorească, dar, de vreme ce lumea crede ca 
viata de monah e o viata grea, nu silesc pe nimeni s-o aleagă. Ce-ti cer eu e doar atât: creste un 
soldat pentru Domnul Hristos care, trăind în lume, sa înveţe, totuşi, de la cea mai mica vârsta sa 
fie evlavios. 

Modelarea sufletului sensibil de copil 

din "Părinţi, copii si creşterea lor" 

Daca lecţiile bune se întipăresc în suflet cât este încă fraged nimeni nu le va putea şterge, pentru 
ca, odată întipărite se vor întări ca o pecete în ceara. Copilul e încă mic si plin de teama. Se 
înspăimânta uşor si de chipul tau si de cuvintele tale si de orice altceva. Fa uz de puterea pe care 
o ai asupra lui, dar asa cum trebuie. Daca fiul tau creste bine, tu vei fi primul care se va bucura si 
al doilea va fi Dumnezeu. Ostenindu-te pentru fiul tau, pentru tine te osteneşti. 

Se spune ca perlele imediat ce le scoţi din mare sunt ca apa. Daca pescarul care le scoate din 
cochilie e priceput, pune în palma picătura aceea si miscându-si mâna cu atenţie în toate 
direcţiile, o modelează si îi da o forma foarte frumoasa. Daca perla proaspăt scoasa apuca sa se 
întărească, el nu-i mai poate da ce forma doreşte. Când un material e moale e foarte uşor de 
modelat si ia orice forma si orice chip doreşti. Daca apuca însă sa se întărească definitiv nu-i 
deloc uşor sa-i schimbi forma sau înfăţişarea. 

Părinţii seamănă cu sculptorii 

din "Părinţi, copii si creşterea lor" 

Fiecare din voi, fie tata, fie mama, trebuie sa aveţi grija de minunatele voastre statui, copiii, asa 
cum fac pictorii sau sculptorii cu operele lor. Pictorii, de pilda, după ce încep sa lucreze la un 
tablou, îi adaugă în fiecare zi culorile care le trebuie. La fel fac si sculptorii cu piatra, scot din 
blocul de piatra ce e de prisos si adaugă ce lipseşte. 

Asa sa faceţi si voi. Inchipuiti-va ca sunteţi nişte meşteri care lucrează statui si ca statuile sunt 
copiii voştri. Asupra lor sa aveţi concentrata toata atenţia. Sculptaţi aceste minunate opere pentru 
Dumnezeu. Scoateţi ce e de prisos si adăugaţi ce lipseşte. In fiecare zi sa cercetaţi si sa 
descoperiţi la copiii voştri câte o noua calitate, ca s-o sporiţi si s-o îmbogăţiţi; la fel sa faceţi si cu 
defectele, cum descoperiţi vreunul, îndepartati-1. 

Sa scoateţi din rădăcina mai înainte de toate si cu cea mai mare băgare de seama cauza 
desfrânarii. Iubirea necurata si neînfrânata tulbura sufletul tinerilor. Mai bine învata-1 pe copil, 
înainte de a ajunge s-o cunoască, sa fie treaz si atent, învata-1 sa iasă din orice stare rea spunând 
rugăciuni si, înainte de a spune sau de a face ceva, sa-si facă cruce. 

Sufletul copilului este ca o cetate 

din "Părinţi, copii si creşterea lor" 

Inchipuieste-ti ca eşti un împărat stăpân peste o cetate. Aceasta cetate este sufletul copilului tau. 
Asa si este, sufletul este o cetate. Si cum într-o cetate unii fura si alţii împart dreptatea, unii 
muncesc serios si alţii fac totul la întâmplare, asa lucrează si în sufletul copilului gândurile si 
mintea. Unele gânduri sunt precum soldaţii: se mobilizează împotriva altor gânduri care 
îndeamnă la greşeli; altele au grija de omul întreg, de trup si de locuinţa, asa cum fac locuitorii 
unei cetati. 

Si, în sfârşit, alte gânduri povestesc lucruri care împing la desfrâu, asa cum fac desfrânaţii dintr-o 
cetate, în timp ce altele vorbesc despre lucruri serioase si cuviincioase, cum fac înţelepţii. Altele 
se aseamănă cu femeile noastre, altele spun lucruri fara minte ca si copiii. Alte gânduri, în sfârşit, 
se aseamănă cu sclavii, primesc porunci ca si ei, iar o ultima categorie se aseamănă cu nobilii si 
cu oamenii liberi ai unei cetati. 

Avem nevoie, aşadar, de legi ca pe cele rele sa le alungam si sa le dezrădăcinam, iar pe cele bune 
sa le primim si sa le îmbrăţişam. Trebuie, iarasi, sa nu lăsam gândurile rele sa se răzvrătească 
împotriva celor bune. Daca într-o cetate cineva face o lege care da multa libertate hoţilor, acesta 
a distrus totul. 

Iar daca soldaţii nu-si folosesc mânia cum trebuie, tot asa, distrug totul sau, daca vreunul îsi 
părăseşte poziţia si încearcă sa ia poziţia altuia, da peste cap ordinea unei bătălii. Aceleaşi lucruri 
se petrec si în sufletul copilului. 

Legile cetăţii 

din "Părinţi, copii si creşterea lor" 

Aşadar, sufletul copilului este o cetate abia zidita în care locuiesc si străini lipsiţi de experienţa, 
ce nu cunosc viata locuitorilor ei. Pe aceşti nou-veniti este foarte uşor sa-i înveţe cineva bunele 
obiceiuri. Daca printre ei sunt unii deja bătrâni, care au dus o viata păcătoasa, aceştia greu îsi mai 
schimba obiceiurile, deşi nu e imposibil. Daca vor, si ei îsi pot schimba felul de viata. Străinii 
tineri, însă, si neştiutori în ale vieţii accepta cu uşurinţa legile noi ale cetăţii unde au venit sa 
locuiască. 

Stabileşte si tu în cetatea care este sufletul copilului tau legi aspre, de care el sa se teama, si 
protejeaza-le apoi, având grija sa nu le încalce. Altfel la nimic nu foloseşte sa ai legi daca cei ce 
le încalcă nu sunt pedepsiţi. 

Stabileşte legi si ai grija sa fie respectate întocmai, pentru ca noi suntem cei ce facem legile lumii 
si chiar astăzi zidim o cetate. 

Sa presupunem ca zidurile si porţile sunt cele patru simţuri. Trupul întreg, sa spunem, ar fi ca un 
zid ale cărui porţi sunt: ochii, limba, auzul, mirosul si daca vrei, si pipăitul. Prin aceste porţi intra 
si ies locuitorii. Aceştia sunt gândurile care fie pier, fie rodesc. 

Poarta limbii 

din "Părinţi, copii si creşterea lor" 

Sa purcedem! Sa intram mai întâi pe poarta limbii, pentru ca e cea mai importanta. Sa-i facem 
mai întâi de toate canaturi si zavoare, dar nu din lemn, nici din fier, ci din aur. Intr-adevar, 
aceasta poarta este de aur, pentru ca în cetatea aceasta nu va locui un om obişnuit, ci împăratul 
tuturor, daca e bine făcuta. Si pe măsura ce copilul învata sa vorbească, vom sti si unde aşezam 
palatul împăratului. 

Sa-i facem, aşadar, canaturi si zavoare din aur, care sunt cuvintele lui Dumnezeu, cum spune 
profetul: "Cât sunt de dulci limbii mele cuvintele Tale, mai mult decât mierea, în gura mea" 
(Psalmul 118, 103). Sa-i învăţam pe copii sa aibă mereu pe buze aceste cuvinte, chiar si atunci 
când sunt la plimbare, dar nu asa la întâmplare sau doar din când în când, ci neîntrerupt. Iar 
canaturile sa nu le îmbrăcam doar într-o foita de aur, ci sa le facem cu totul din aur, sa le facem 
groase si grele si sa fie împodobite cu pietre preţioase, dar nu doar pe deasupra, ci pietrele sa fie 
încrustate în aur. 

Zăvorul canaturilor sa fie crucea lui Hristos, sa fie făcut în întregime din pietre preţioase si sa fie 
aşezat de-a curmezişul în mijlocul canaturilor. 

După ce facem cum am spus mai înainte canaturile din aur, groase si puternice si după ce aşezam 
zăvorul din pietre preţioase, sa-i facem si pe locuitorii cetăţii vrednici de o asemenea poarta. Si 
cine sunt aceştia? Sunt cuvintele cuviincioase si sfinte pe care trebuie sa-i învăţam pe copii sa le 
spună. Sa îndepărtam după aceea cu grija orice străin corupt ca sa nu-i pervertească pe locuitorii 
cetăţii noastre. Sa îndepărtam adică cuvintele ironice, batjocoritoare si jignitoare, cuvintele fara 
sens, cele de ruşine, cele lumeşti. 

Apoi nimeni sa nu intre pe aceasta poarta în afara de împărat. Ea sa ramâna deschisa numai 
pentru El si pentru suita Lui, sa se spună si despre ea: Aceasta este poarta Domnului; drepţii vor 
intra prin ea" (Psalmul 117,20) sau: "Din gura voastră sa nu iasă nici un cuvânt rau, ci numai ce 
este bun, spre zidirea cea de trebuinţa, ca sa dea har celor ce asculta" (Efeseni 4, 29). Aceste 
cuvinte ale sfântului apostol Pavel sunt cuvinte de mulţumire adresate lui Dumnezeu si chiar 
cântări sfinte. Sa-i învăţam pe copiii noştri sa vorbească numai despre Dumnezeu si despre 
înţelepciunea cereasca. 

Cum? Fiind noi judecători severi ai faptelor lor. Este uşor când e vorba de un copil, pentru ca el 
nu lupta pentru bani si nici pentru slava, nu-1 interesează femeile sau copiii sau casa. Deci, ce 
prilej ar avea sa spună lucruri jignitoare sau sa blesteme? Toata lupta lui se mărgineşte la cei cu 
care sta de vorba. 

Spune-i ca e lege sa nu insulte si sa nu vorbească urât nimănui, sa nu jure si sa ocolească 
certurile. Daca vezi ca încalcă aceasta lege pe care tu i-ai dat-o, pedepseste-1, uneori mai aspru, 
alteori doar dojeneste-1 cu cuvinte care sa-1 doară, altădată cu un canon sau vorbeste-i frumos, 
convinge-1 si promite-i ce vrei tu. 

Sa nu-1 loveşti si sa nu-1 obişnuieşti cu bătaia. Daca îl vei obişnui cu bătaia, va învata sa nu-i mai 
pese si atunci totul s-a năruit. Sa ştie de frica, desigur, nuiaua, dar sa nu-1 baţi. Sa-i araţi biciul, 
dar sa nu-1 biciuiesti. De asemenea, sa nu-ti duci la împlinire ameninţările. Sa-i dai, însă, de 
înţeles ca ameninţările se vor adeveri daca stăruie în greşeala. 

Ameninţările atunci sunt bune, când sunt crezute. Daca atunci când greşeşte vede ca eşti 
îngăduitor si nu-1 pedepseşti, nu-i va mai pasa de pedeapsa. Copilul trebuie sa ştie ca odată ce a 
greşit va fi pedepsit. Nu-1 pedepsi, dar fa-1 sa creadă ca o sa-1 pedepseşti ca sa nu dispară frica. 
Frica trebuie sa ramâna ca un foc întins ce distruge toţi mărăcinii de peste tot sau ca o sapa mare 
si ascuţita care sapa foarte adânc. Daca vezi ca frica si-a tăcut efectul, lasa-1, pentru ca firea 
noastră ne cere sa ne si simţim în siguranţa. 

Invata-ti copilul sa fie plin de îngăduinţa si iubitor de oameni si daca-1 vezi obraznic cu 
însoţitorul, sclavul lui, nu te face ca n-ai băgat de seama, ci pedepseste-1, deşi e un om liber. 
Astfel va sti ca daca nici cu sclavul sau nu îi este permis sa se poarte cu obrăznicie, cu atât mai 
mult nu îi este îngăduit sa hulească sau sa arunce cu vorbe rele în aproapele sau, om liber si de 
acelaşi rang cu el. închide-i gura la cuvintele rele. Daca-1 vezi vorbind urât cuiva, opreste-1 si 
întoarce-i cuvintele de cearta spre propriile lui greşeli. 

Sfatuieste-o si pe mama sa sa facă la fel si pe pedagog si pe sclavul care-1 însoţeşte, ca împreuna 
sa fie paznicii lui. Sfatuieste-i sa vegheze ca nu cumva sa-i iasă pe gura, adică prin porţile sale de 
aur, vreunul din acele gânduri viclene. 

Sa nu crezi, te rog, ca-ti va lua mult timp. Daca-i araţi încă de la început severitate, îl faci sa se 
teama de pedeapsa si pui în jurul lui atâţia paznici; astfel sunt de ajuns doua luni ca sa-1 înveţi 
cum sa se poarte si sa nu mai uite. 

Aceasta poarta a limbii va deveni vrednica de Domnul Iisus Hristos când nu va mai rosti nici un 
cuvânt ruşinos, nici batjocoritor, nici glumeţ, nici fara rost, ci numai cuvintele care I se potrivesc 
Domnului. Daca cei ce-si pregătesc copiii pentru armata îi învata cum sa tragă cu arcul, cum sa 
poarte mantia soldăţeasca si cum sa călărească, cu atât mai mult trebuie sa-i înveţe pe copii, de 
mici, sa poarte aceste vesminte si aceste podoabe împărăteşti, fiindcă ei sunt soldaţii împărăţiei 
cereşti. 

Sa înveţe, aşadar, sa cânte pentru Dumnezeu ca sa nu li se dea prilejul sa cânte cântări ruşinoase 
si deşănţate sau sa spună povesti uşuratice. 

Asa sa-si păzească poarta limbii si doar gândurile potrivite cu Domnul sa fie socotite locuitori ai 
cetăţii lui Hristos. Sa-si omoare celelalte gânduri, asa cum albinele omoară trântorii, nelasându-i 
sa iasă afara si sa facă zgomot. 

Poarta auzului - ce ne învata Sfânta Scriptura 

din "Părinţi, copii si creşterea lor" 

Sa mergem acum la o alta poarta, apropiata de cea a gurii, anume la poarta auzului. Daca pe 
prima cetăţenii cetăţii pot doar sa iasă si nu sa intre, prin aceasta ei pot doar sa intre si nu sa si 
iasă. Aceste doua porţi sunt foarte asemănătoare. Daca poarta auzului nu lasă sa intre nici un 
gând pervertit sau pervertitor, atunci nici gura nu suferă. Daca copilul nu aude cuvinte ruşinoase 
sau pline de răutate sau de viclenie, atunci nici nu spune astfel de cuvinte. Invers, daca îsi lasă 
auzul larg deschis spre toate, va distruge si gura si va provoca o mare tulburare tuturor cetăţenilor 
cetăţii sufletului. 

Prin urmare, copiii nu trebuie sa audă nimic necuviincios, nici de la sclavi sau de la servitori, nici 
de la pedagogul lor si nici de la doica. Copiii sunt ca plantele, au nevoie de mai multa îngrijire 
când sunt mai fragile. Sa ne străduim sa le găsim o doica buna ca încă de la început sa nu 
primească nimic rau si dezvoltarea lor sa aibă o temelie sănătoasa. 

Sa nu asculte, de asemenea, nici povesti băbeşti sau viclene sau prosteşti de genul "cutare a 
sarutat-o pe cutare; prinţul si prinţesa au făcut asa si asa". Nimic de felul acesta, ci povesti 
simple, fara intrigi, spuse de părinţi sau de sclavul însoţitor, nu, însă, de toţi sclavii. Sa nu se 
permită tuturor sclavilor sau servitorilor sa se amestece în educaţia copilului, ci numai acelora 
care au fost încercaţi si care s-au dovedit vrednici de o asemenea însărcinare. Sa-i chemam sa ne 
ajute numai pe aceia care s-au dovedit pricepuţi sa ne sprijine în modelarea statuii noastre, care 
este sufletul copilului. 

Gânditi-va, daca am fi constructori si am zidi casa unui mare nobil, n-am lasă orice rob sa ia 
parte la construirea ei, ci i-am lasă numai pe cei mai pricepuţi. Tot asa, noi acum construim o 
cetate pentru împăratul ceresc si îi zidim si pe locuitorii acestei cetati. Vom permite tuturor sa se 
amestece ? Nu, îi chemam sa ne ajute numai pe sclavii potriviţi pentru o asemenea lucrare. Iar 
daca niciunul nu este potrivit, atunci sa căutam un om liber pe care sa-1 plătim cu simbrie, un 
bărbat plin de virtute căruia sa-i încredinţam cu inima împăcata educaţia copilului nostru. 

Aşadar, copiii sa nu asculte istorii lumeşti. După ce-si termina lecţiile, pentru ca sufletului îi 
place sa asculte povesti, spune-i numai din acelea din care lipsesc purtările asa-zise jucăuşe sau 
uşuratice, de fapt, copilăreşti. Tu creşti un înţelept, un luptător al lui Hristos si un locuitor al 
cetăţii cerurilor. 

Spune-i pentru început următoarea istorie (Facerea cap. 4): "Era o data un tata care avea doi fii". 
Te opreşti puţin si continui: "Copiii erau fraţi buni născuţi de aceeaşi mama. Unul era mai mare 
si celalalt mai mic. Cel mare era agricultor, iar cel mic pastor. Mezinul îsi pastea turmele prin vai 
si prin izlazuri". Sa-i spui povestea cu farmec ca sa-1 încânţi si sa nu obosească ascultând-o. "Cel 
mare semăna grâne si sadea copaci. Odată au vrut sa-L cinstească pe Dumnezeu si sa-I aducă 
jertfe. Pastorul a luat ce avea el mai bun în turma si I-a oferit lui Dumnezeu". 

Nu e mai bine decât sa-i spui de oi cu lâna de aur sau povesti înspăimântătoare cu monştri? O 
asemenea istorie din Scriptura are ea însasi puterea de a-i trezi sufletul, nu-i nevoie sa mai 
inventezi si altceva. 

"Pentru ca cel mic, pastorul, Ii adusese lui Dumnezeu ce avusese el mai bun, pe îndată s-a 
coborât foc din cer care a luat ofrandele si le-a pus pe jertfelnicul ceresc. Fiul cel mare n-a făcut 
la fel. El si-a îndesat în hambare cele mai frumoase roade si I le-a adus lui Dumnezeu pe cele mai 
puţin bune. Dumnezeu nu le-a primit, Si-a întors fata de la ele si le-a lăsat sa zacă nemistuite de 
focul Sau pe pământ, pe când jertfele fratelui mai mic le-a primit cu bucurie ". 

Asa se întâmpla si cu arendaşii de pe marile moşii. Când vin la stăpânul moşiei sa-si plătească 
dările, moşierul pe unul îl primeşte în casa, dar pe altul îl tine afara. Este tocmai istoria lui Cain 
si a lui Abel. 

Care-i sfârşitul? "Fratele cel mare s-a mâhnit pentru ca Dumnezeu 1-a dispreţuit si a fost mai 
prejos decât fratele lui mai mic si tot umbla întunecat la fata. Dumnezeu 1-a întrebat: "De ce eşti 
supărat? Nu ştiai ca lui Dumnezeu îi aduci bucatele? De ce nu M-ai cinstit cum se cuvenea? De 
ce anume M-ai putea învinui? De ce nu Mi-ai oferit bucatele cele mai bune?" 

Si daca crezi ca trebuie sa foloseşti cuvinte simple, poţi sa-i spui asa: "Si fratele cel mare, 
neavând ce sa mai răspundă, n-a scos nici un cuvânt" sau, mai bine spune-i: "a tăcut". Vazându-1 
apoi pe fratele cel mic, cel mare i-a zis: "Sa mergem pe câmp". Si, după ce 1-a atras acolo cu 
gânduri viclene, 1-a ucis crezând ca Dumnezeu n-avea de unde sa ştie de fapta lui. Dar 
Dumnezeu a venit la el si 1-a întrebat: "Unde este fratele tau ?" Si acela I-a răspuns: "Nu ştiu, 
sunt eu oare păzitorul fratelui meu?". Iar Dumnezeu i-a mai zis: "Uite, sângele fratelui tau striga 
din pământ către Mine". 



55 



Sa stea lângă voi si mama când îi spui povestea, ca sa ajute si ea si sa intervină întrebând 
curioasa: "Ce s-a întâmplat după aceea?" Si tu sa-i răspunzi: "Dumnezeu 1-a luat la ceruri pe 
fratele cel mic care aici pe pământ a murit, dar care acolo în cer mai trăieşte si azi". 

Din astfel de istorii copilul înţelege ce este învierea. Exista tot felul de povesti pline de 
întâmplări fantastice, cu zei, care se spun copiilor, dar ei nu ştiu ce este acela un zeu. Un copil îsi 
închipuie o minune prin care un om a devenit ceva mai mult decât era. Cu atât mai mult 
ascultând istoriile Bibliei va crede în înviere si va crede ca sufletul sau se va înalta la cer. 

"Si Dumnezeu 1-a luat la ceruri pe fratele cel mic, iar pe cel mare care 1-a omorât 1-a lăsat sa 
trăiască ani mulţi pe pământ, având drept tovarăşi teama si frica, suferind rele si chinuri 
nenumărate, pedepsit zi de zi". Sa descrii în amănunt pedeapsa, încât copilul sa simtă frica si sa-i 
spui: " Dumnezeu i-a zis asa fratelui rămas: "Suspinând si tremurând sa trăieşti pe pământ". 
Copilul, desigur, nu ştie ce înseamnă, de aceea explica-i: "Asa cum tremuri tu de frica în fata 
profesorului si nu ştii, te bate sau nu te bate, asa si acela a trăit clipa de clipa cu spaima-n suflet 
pentru ca legătura lui cu Dumnezeu nu mai era aceeaşi". 

Atât îi va fi de ajuns. Sa-i spui istoria aceasta într-o seara, la masa. Mama sa i-o spună din nou, 
peste o vreme si sa i-o mai spui de câteva ori; după ceva timp sa-i ceri sa ti-o istorisească si el tie 
ca sa se trezească în el încrederea în sine. După ce o va fi învăţat bine, descopera-i si ce ne 
învata. Desigur, sufletul lui ştie de la sine sa deosebească si sa culeagă roadele, înainte de a i-o 
explica tu, dar, totuşi, spune-i tu ce trebuie sa tina minte si ce trebuie sa înveţe: "Vezi ce mare rau 
este sa-1 ucizi pe fratele tau? Vezi cât de rau este sa te ascunzi de Dumnezeu? Pentru ca El le 
vede pe toate, chiar si pe cele ce se fac pe ascuns". 

Daca îi semeni copilului în suflet fie si numai aceasta mica istorie biblica, nu va mai avea nevoie 
de pedagog, de vreme ce în mintea lui se va înstăpâni teama de Dumnezeu mai presus de orice 
teama, tulburându-i sufletul. 

Ia-1 apoi de mâna si du-1 la biserica si sa fie chiar în ziua în care se citeşte tocmai istoria lui Cain 
si a lui Abel. O sa-1 vezi cum va străluci de bucurie, cum va sari în sus de fericire, pentru ca el 
ştia deja ceea ce alţii aflau abia atunci. Sa-1 vezi cum va voi s-o spună el înaintea citeţului si cum 
va înţelege tot, folosindu-i nespus aceasta împrejurare. Astfel istoria aceasta simpla din Facere i 
se va întipări pentru totdeauna în memorie. 

Mai poate câştiga si alte foloase. De pilda sa afle de la tine ca nu trebuie sa se mâhnească când îi 
e rau si e bolnav si sa nu se teama de moarte, pentru ca Dumnezeu îl ia pe cel virtuos după 
moarte la Sine, în cer. 

După ce istoria aceasta se va fi întipărit bine în mintea copilului, mai spune-i una, tot cu doi fraţi 
(Facerea cap. 27). Zi-i asa: "Mai erau si alţi doi fraţi, ca si ceilalţi, unul mai mare si altul mai 
mic. Cel mare era vânător si cel mic ajuta pe lângă casa". Istoria aceasta e încă si mai frumoasa 
si mai interesanta. Spune-i: "Aceşti fraţi erau gemeni, dar pe cel mic îl iubea mai mult mama, iar 
pe cel mare îl iubea mai mult tata. Cel mare îsi petrecea cea mai mare parte din timp pe câmp, iar 
cel mic ajuta la treburile casei. După ce s-au făcut mari si tatăl lor a îmbătrânit, acesta i-a spus 
celui pe care-1 iubea mai mult: "Am îmbătrânit, fiul meu. Du-te pe câmp, prinde vreo 

sălbăticiune si adu-mi-o. O căprioara sau un iepure. Frige-mi-o si s-o mănânc si sa te 
binecuvântez". 

Celui mic nu i-a spus nimic. Auzind mama celor doi fraţi ce dorea tatăl sa facă, 1-a chemat pe cel 
mic si i-a zis: "Fiul meu, tatăl tau i-a poruncit fratelui tau sa-i aducă vânat sa-1 mănânce ca apoi 
sa-i dea lui binecuvântarea. Tu asculta-ma. Du-te la turma si adu-mi doi iezi bine hrăniţi. Eu o sa- 
i gătesc cum îi place tatălui tau si tu o sa îi duci sa-i mănânce. Pe tine te va binecuvânta". Tatăl 
era deja bătrân si nu mai vedea bine. După ce a adus cel mic iezii, mama i-a gătit, i-a pus pe o 
tava si i-a dat celui mic sa-i duca tatălui, dar numai după ce 1-a înfăşurat în blana iezilor, ca sa 
nu-1 recunoască, pentru ca cel mic nu avea par pe trup cum avea fratele lui. 

Asa l-au înşelat pe tatăl care a crezut ca fratele cel mare i-a adus mâncarea. Aşadar tatăl 1-a 
binecuvântat pe fiul cel mic, crezând ca era cel mare. După aceasta, cel mare a venit si el de la 
câmp aducând vânatul. Când a văzut ce se petrecuse a scos un strigat de disperare si a plâns". 

Fii atent câte lucruri bune poţi sa-1 înveţi pe copil de aici. Nu-i spune toata istoria. Fii atent, 
repet, câte lucruri bune poţi sa-1 înveţi. Mai întâi faptul ca fiii trebuie sa-si respecte părinţii, 
văzând cât de preţuita este binecuvântarea tatălui, încât ar îndura lovituri peste lovituri, numai ca 
nu cumva sa audă blestem din gura părinţilor. 

Daca povestea unui străin este în stare sa tina sufletul unui copil în frâu, aceasta deoarece copilul 
este convins ca e adevărata, cum nu-1 vor înfrâna istoriile adevărate si cum nu-1 vor umple de 
frica? Copilul trebuie sa înveţe sa-si înfrâneze stomacul. Spunându-i-o, trebuie sa-1 ajuţi sa 
înţeleagă ca la nimic nu i-a folosit fratelui celui mare faptul ca era întâiul-nascut, pentru ca nu-si 
înfrâna pântecele, trădând darul de a fi primul născut. 

După ce copilul tau o va învata bine si pe aceasta, într-o seara, roaga-1 sa ti-o spună. Zi-i asa: 
"Nu vrei sa-mi spui istoria celor doi fraţi?" Si daca începe sa-ti spună istoria lui Cain si a lui 
Abel, opreste-1 si zi-i: "Nu pe aceasta o vreau, ci istoria celorlalţi doi fraţi, cea în care tatăl a dat 
binecuvântarea". Adu-i apoi aminte în câteva cuvinte, dar nu-i spune nici un nume. După ce ti-o 
va povesti, poţi sa-i spui si continuarea. Povesteşte: "Asculta ce s-a întâmplat mai departe. 
Fratele cel mare a vrut sa-1 ucidă pe cel mic, asa cum era în prima poveste. 

A aşteptat sa moara tatăl, dar mama a aflat ce avea de gând si 1-a sfătuit pe cel mic sa fuga de 
acasă si sa se ascundă". Spune-i apoi despre înţelepciunea fratelui celui mic. E adevărat, copilul 
nu prea înţelege, dar e posibil ca, daca are râvna si tu ştii cum sa-i vorbeşti cât mai limpede, pilda 
aceasta sa rodească în mintea lui frageda. Sa mergi apoi mai departe cu istorisirea: "Fratele cel 
mic, după de a fugit de acasă ca sa se ascundă, a ajuns într-un loc pustiu si nu avea pe nimeni cu 
el, nici sclav, nici doica, nici pedagog. 

El s-a rugat la Dumnezeu asa: "Doamne, da-mi pâine si ceva haine si scapa-ma". După ce a rostit 
acestea cuprins de durere, 1-a luat somnul, a adormit si a visat o scara care ajungea până la cer. Pe 
scara urcau si coborau îngerii lui Dumnezeu, iar sus, în capul scării stătea Dumnezeu însuşi 
(Facerea 28, 11-22). Băiatul I-a spus: "Binecuvânteaza-ma. Atunci Dumnezeu 1-a binecuvântat si 
i-a dat numele Israel". 

Numele copiilor 

din "Părinţi, copii si creşterea lor" 

Vorbind despre nume, ma gândesc ca încă din primul ceas după ce i-am dat copilului un nume, 
sa-i dam împreuna cu acesta si râvna virtuţii. Sa nu se grăbească nimeni sa boteze copilul ca pe 
strămoşii sai, tata, mama, bunic sau străbunic, ci ca pe cei drepţi, martiri, episcopi sau apostoli, 
încât numele sa-i fie un prilej si un îndemn de a-i imita. Un copil sa se numească Petru, altul Ioan 
si tot asa cu numele celorlalţi sfinţi. 

Si va rog, lepădaţi obiceiurile idolatre. Nu-i mica ruşinea sa se tina într-o casa de creştini 
obiceiuri păgâne. E chiar de râsul râsului! Sa aprindă lămpi si sa vadă care se stinge mai repede 
si lucruri de felul acesta care-i duc la ruina pe cei ce le fac. Si sa nu credeţi ca sunt mărunte. 

Aceasta este rugămintea mea către voi: daţi copiilor numele sfinţilor si ale drepţilor. Sigur, 
înainte era firesc sa li se dea numele strămoşilor, ca o mângâiere pentru pierderea lor, dar si 
pentru ca se credea ca o ruda continua sa trăiască după moarte odată cu numele dat unui copil din 
familie. Dar de mult nu se mai face asa. Vedem ca cei drepţi nu mai tin obiceiul. De pilda Avram 
1-a născut pe Isaac, iar Iacov si Moise nu poarta numele strămoşilor lor. 

La câta virtute îndeamnă un nume, ce exemplu poate da, nu-i asa? Ce alt motiv putem găsi ca sa 
schimbam obiceiul de care vorbeam, decât acesta, ca numele aminteşte mereu de virtute. Chiar 
Scriptura ne spune: " Tu te vei numi Chefa, (ce se tâlcuieste Petru)" (Ioan 1,42). De ce? Pentru 
ca deja ai mărturisit. Vezi si "... nu te vei mai numi Avram, ci Avraam va fi numele tau, căci am 
sa te fac tata a mulţime de popoare" (Facere 17,5 si următoarele). La fel, Iacov si-a schimbat 
numele în Israel, pentru ca L-a văzut pe Dumnezeu. De aici, de la nume, sa începem si noi sa 
modelam sufletul copilului nostru. 

Dar, asa cum am spus: "a văzut o scara care urca până la cer". 

Sa intre numele sfinţilor în casa noastră la botezul copiilor, pentru ca numele unui sfânt nu numai 
ca va contribui la educarea lor, dar îi va folosi si tatălui, daca ne gândim ca va fi tatăl unui Ioan, 
al unui Ilie, al unui Iacov. Apoi, daca numele se pun cu evlavie si spre cinstirea celor ce le-au 
purtat si au murit si daca dorim mai mult înrudirea cu sfinţii decât cu strămoşii noştri, atunci 
aceste nume ne vor fi de mult folos si noua si copiilor. Sa nu crezi ca daca copilul e mic, n-are 
importanta, ba are chiar foarte mare, pentru ca numele de sfânt este izvorul însuşi al tuturor 
foloaselor pe care le va avea în viata. 

Sa mergem, însă, mai departe cu istorisirea: "A văzut o scara ce urca până la cer, a cerut 
binecuvântare de la Dumnezeu si Dumnezeu l-a binecuvântat. De acolo s-a dus la rudele sale 
unde o vreme a păscut turmele". 

Povesteste-i apoi despre căsătorie, despre întoarcerea la casa tatălui si vei vedea ce mult îi va 
folosi, fii atent câte va învata: va învata de aici sa nadajduiasca în Dumnezeu, sa nu dispreţuiască 

pe nimeni, chiar daca este din clasa celor nobili, sau sa nu se ruşineze de sărăcia sa, sa rabde cu 
vitejie necazurile si celelalte. 

Când va mai creste, spune-i istorii si mai înfricoşătoare, dar, câta vreme mintea sa e încă delicata, 
n-o încarcă cu lucruri grele, ca sa nu-1 îngrozeşti. De la vârsta de 15 ani poate auzi si despre 
gheena si după 18 ani e bine sa audă istoriile despre potop, despre Sodoma, despre ieşirea din 
Egipt, în general istoriile despre pedepse, spuse foarte pe larg. De îndată ce va creste, poate 
asculta si din Evanghelii, despre har si despre gheena. 

Cu asemenea istorii precum si cu exemple din viata ta sa-i păzeşti auzul. Si daca vezi pe cineva 
spunându-i alte povesti, inventate, cum ziceam ceva mai devreme, sa nu-i permiti sa se mai 
apropie vreodată de el. Daca vezi lângă el vreun sclav ca spune mascări, pedepseste-1 imediat si 
cearta-1 cu cea mai mare severitate si asprime pentru aceasta rătăcire. 

Daca vezi vreo fata, sa nu-1 laşi cu nici un chip sa se apropie, ca sa nu atâti flacăra. Lasă lângă el 
numai câte o bătrâna care nu are nimic în stare sa-1 stârnească pe tânăr. Sa nu se apropie cu nici 
un chip de vreo femeie tânăra, ci sa stea departe de ea ca de foc. 

In felul acesta nu va spune nici o necuviinţa, daca nu va auzi nimic necuviincios, ci se va hrăni 
din istoriile pe care i le vei spune. 

Poarta mirosului 

din "Părinţi, copii si creşterea lor" 

Vrei sa mergem mai departe sa vedem si poarta mirosului? Si ea poate duce în rătăcire daca nu e 
închisa bine parfumurilor si aromelor. Nimic nu paralizează forţa sufletului, nimic nu ne 
relaxează atât de mult cât parfumurile si miresmele care ne plac atât de mult. Dar atunci, ce sa ne 
placa, murdăria? - va zice cineva. Nu, nu spun asta, ca nu trebuie sa ne placa nimic, dar nimeni 
sa nu dea copilului mir, pentru ca odată ce mireasma ajunge la creier, i se moleşeşte tot trupul. 
Parfumurile stârnesc si plăcerile si exista pericolul de a cădea în mari ispite. Sa închizi bine si 
aceasta poarta a cărei menire este aceea de a respira aer, nu parfumuri. 

Unii, poate, vor râde zicând ca ne ţinem de nimicuri, dar nu sunt nimicuri. Daca am trai fara 
parfumuri, lumea ar arata altfel, pentru ca aici se afla cheia educării si formarii omenirii întregi. 

Ochii 

din "Părinţi, copii si creşterea lor" 

Mai exista o poarta, mai frumoasa decât celelalte, dar si mai greu de păzit; se afla mai sus pe 
chip si e larg deschisa: poarta ochilor. Are multe ferestruici si prin ea se poate privi în afara dar si 
înăuntru daca e bine tăcuta. 



59 



Aici legile trebuie sa fie foarte stricte. Prima este aceasta: copilul nu trebuie lăsat la teatru, ca sa 
nu fie lovit de ruina si pe poarta auzului si pe cea a ochilor. Chiar si la piaţa când iese cu 
pedagogul, acesta trebuie sa fie atent si s-o ia mai degrabă pe ulicioare; trebuie sa-1 sfătuiască si 
pe copil sa facă la fel ca sa nu cada prada ispitelor si sa nu poată fi văzut de oameni neruşinaţi; 
oamenii gândesc vrute si ne vrute. 

De asemenea, copilul trebuie sa se tundă ca sa aibă un aspect cuviincios, sa nu se îngrijească de 
ţinuta mai mult decât este necesar si daca, uneori, protestează ca nu i se da voie sa poarte 
podoabe sau sa se facă frumos, sa i se spună ca tocmai a fi natural este cea mai mare podoaba. 

Ca sa nu fie tentat sa privească tot ce e necuviincios înjur si sa fie aparat de neruşinare e de 
ajuns sa-i spui istoriile cu fiii lui Dumnezeu care au păcătuit cu fiii oamenilor, cu Sodomiţii, cu 
gheena si cu câte mai sunt de felul acesta. 

Arata-i apoi alte lucruri frumoase, ca sa-i îndepărtezi ochii de acele spectacole neruşinate, arata-i 
cerul, soarele, pământul, florile, livezile, frumuseţea cărţilor. Cu ele sa-si desfete privirea si cu 
multe alte frumuseţi care nu-i vatama sufletul. 

E greu sa păzeşti poarta ochilor, pentru ca înăuntrul ei arde un foc si exista necesitatea fireasca 
despre care îti poate vorbi orice om. E bine pentru copil sa cânte imnuri dumnezeieşti. Daca în 
launtrul sau nu se trezeşte dorinţa de lucrurile de afara, atunci nici nu simte nevoia sa le 
privească. Sa nu se scalde împreuna cu femei: e un obicei rau; nici sa-1 trimiţi în locuri unde 
exista multe femei. 

Sa-i spui mereu istoria lui Iosif si mai târziu, după ce mai creste, sa-i spui despre împăratul 
Cerurilor si despre minunata răsplata pe care le-o pregăteşte El oamenilor înţelepţi. 

Sa-i promiti ca-i vei găsi o soţie frumoasa si ca-1 vei lasă moştenitorul tau. Daca-1 vezi 
nemulţumit, ameninta-1 spunându-i: "Nu vom putea găsi, fiul meu, o soţie virtuoasa daca tu nu te 
păzeşti de desfrâu si nu te exersezi în virtute. Daca eşti răbdător, de îndată ce îti găsesc o soţie 
cumsecade, te vei casatori cu ea". 

Daca a fost învăţat de la început sa nu vorbească urât, atunci evlavia a prins rădăcini în sufletul 
lui. Sa-i vorbeşti despre frumuseţea sufletului. Picura-i în suflet înţelepciunea si învata-1 sa fie 
înţelept si cuminte cu femeile. Spune-i ca daca e dispreţuit de vreo roaba, aceasta arata ca 
gândeşte ca o roaba si avertizeaza-1 ca trebuie sa fie foarte atent. Mai spune-i ca cineva care 
vorbeşte se face uşor cunoscut de ceilalţi, dar daca doar priveşte, nu-i va pătrunde nimeni în 
suflet si ca, atunci când e cu multa lume poate privi si stăpâni numai din priviri fata pe care o 
doreşte. 

Sa nu aibă nici o legătura cu femeile si nici o femeie sa nu vadă în afara de mama sa. Sa nu-i dai 
bani. Nimic neruşinat sa nu-i pătrundă în suflet. Sa înveţe sa dispreţuiască viata trândava, de 
plăceri si celelalte. 

Pipăitul 

din "Părinţi, copii si creşterea lor" 

Mai exista o poarta care nu seamănă cu celelalte si care se întinde pe toata suprafaţa trupului 
nostru. O numim pipăit. Pare ca e închisa, dar de fapt e deschisa pentru ca lasă totul sa intre 
înăuntru. Sa nu lăsam pielea copilului sa intre în contact nici cu hainele moi, nici cu trupurile, ci 
s-o facem sa fie rezistenta, chiar rigida. Noi creştem un luptător pentru Hristos, acesta sa ne fie 
singurul gând. Sa nu daţi copilului aşternuturi moi si nici haine uşoare si sa respectaţi aceste 
porunci întocmai. 

Casele si camerele locuitorilor cetăţii sufletului 

din "Părinţi, copii si creşterea lor" 

După ce am asigurat bine porţile, sa mergem înăuntru în cetatea sufletului si sa punem alte legi. 
Sa vedem mai întâi care sunt casele si camerele unde locuiesc si cei tari si cei slabi în fata ispitei, 
adică cei desfrânaţi. 

Se spune ca pieptul si inima, care se afla în mijlocul pieptului, alcătuiesc locuinţa mâniei si a 
patimilor, ca ficatul este cămara dorinţei si ca în creier locuieşte raţiunea. Se mai spune ca 
duhului pătimaş i se supun deopotrivă virtutea si viciul. 

Virtutea este înţelepciunea si îngăduinţa, iar viciul este îndrăzneala si lipsa de îngăduinţa, în ceea 
ce priveşte dorinţa, partea ei virtuoasa este înţelepciunea si partea cea rea, cea vicioasa, este 
desfrâul. Iarasi, partea virtuoasa a raţiunii este cuminţenia si partea cea rea este nebunia si 
necugetarea. Sa avem grija aşadar sa se nască numai virtuţi în aceste salasuri si locuitorii cetăţii 
sufletului, gândurile, sa fie numai gânduri bune, pline de virtute, nicidecum rele sau vicioase. 

Mânia 

din "Părinţi, copii si creşterea lor" 

Sa mergem sa-1 vedem pe cel mai tiran locuitor al cetăţii sufletului: mânia. Mânia: nu trebuie nici 
s-o dezrădăcinam din sufletul tânărului, dar nici sa-1 lăsam s-o folosească tot timpul si peste tot. 
Sa-i învăţam pe copii încă din pruncie ca e bine sa rabde o nedreptate când li se face lor, dar sa n- 
o rabde când se face altcuiva. Sa-i învăţam, atunci când vad pe cineva nedreptăţit, sa alerge cu 
toata vitejia în ajutor si sa-1 apere în modul cel mai potrivit. 

Cum sa rabde? Sa se exerseze cu servitorii lor. Sa nu se mânie când aceştia nu-i asculta sau nu-i 
baga în seama si mai ales sa cerceteze cu atenţie greşeli lor ce se răsfrâng asupra altora. 

Desigur, în toate împrejurările tatăl are putere deplina. Daca copilul încalcă legile, sa fie sever si 
neiertător, dar când reuşeşte sa le respecte, sa fie ca mierea, prietenos si iubitor si sa-1 
răsplătească cu daruri. Dumnezeu tot asa cârmuieste lumea, cu frica de gheena si cu făgăduinţa 
împărăţiei cerurilor. Tot asa sa ne educam si noi copiii. 

Si sa dea Domnul sa fie mulţi si în tot locul cei care sa le stârnească mânia, ca sa se poată exersa 
si sa poată învata sa îndure patima aceasta mai întâi fata de cei din familie. Sa faceţi întocmai ca 
luptătorii care se antrenează înaintea unei lupte în sala cu cei din echipa lor. Daca îi biruie pe ai 
lor, cu siguranţa îi vor birui si pe adevăraţii lor adversari. Copilul trebuie sa se antreneze acasă. 
Tata sau fratele sa fie cei care-1 "necăjesc" cel mai mult. Ei trebuie sa-1 urmărească cu atenţie ca 
sa-1 ajute sa iasă întotdeauna învingător în lupta cu mânia. 

Sa-1 stârnească si sa-1 împungă si sclavii, pe drept sau pe nedrept, ca sa înveţe sa-si stăpâneasca 
mereu furia. Dar nu tatăl trebuie sa-1 necăjească cel mai des, deoarece copilul nu se poate mânia 
pe tatăl sau. Mai bine s-o facă cei de-o vârsta cu el sau sclavii, ca sa se poată exersa în a fi 
îngăduitor, tolerant si iertător atunci când simte ca-1 cuprinde furia. 

Mai exista un mod de a se exersa. Când îti vezi copilul furios, aminteste-i propriile lui greşeli. 
Când îl înfurie vreun sclav, întreaba-1 daca el n-a greşit niciodată si cum i s-ar părea daca ar fi el 
în locul sclavului care i-a greşit. Daca-1 vezi lovindu-1 sau ocarându-1 pe sclav, pedepseste-1 
imediat. Vezi sa nu crească nici prea moale, dar nici prea dur, adică sa fie bărbat, dar un bărbat 
îngăduitor cu semenii. Oricum va avea la rândul lui nevoie de ajutorul mâniei când va creste si 
va avea proprii lui copii si proprii lui sclavi. 

Mânia este folositoare. Singura împrejurare în care nu avem nevoie de ea este aceea în care ne 
apăram pe noi înşine. Apostolul Pavel niciodată nu s-a mâniat când a fost vorba sa se apere pe 
sine, ci numai când a trebuit sa apere nişte nevinovaţi. Moise, la fel, s-a mâniat când 1-a văzut pe 
fratele sau lovit de egiptean, si sa ne amintim cu câta vitejie 1-a aparat, el care era cel mai blând 
dintre oameni. Când a fost atacat el însuşi nu s-a aparat, ci a fugit. Istoriile acestea sa le spui 
copilului. Sunt simple si sunt tocmai bune pentru a-1 învata sa-si apere porţile sufletului. Pentru 
"cârmuirea locuitorilor" cetăţii sufletului, sa alegi altele, mai profunde. 

Concluzia? Sa fie lege pentru el: sa nu se apere niciodată pe sine, când e atacat sau când are de 
suferit, dar niciodată sa nu ramâna indiferent când vede pe altul suferind lângă el. 

Tatăl, de asemenea, trebuie sa-si supravegheze purtarea ca sa-1 poată învata prin exemplul sau 
toate aceste lucruri, daca nu pentru altceva, măcar ca sa nu-i strice caracterul dându-i un exemplu 
rau. Deci tatăl va trebui sa se străduiască sa fie mai bun decât este. Sa înveţe, de pilda, sa se 
dispreţuiască si sa-si găsească vini. Sa nu le ceara nimic robilor doar pentru ca este stăpânul lor 
sau un om liber, ci sa-si facă singur tot ce are nevoie. Sa le ceara acestora sa-1 servească numai 
atunci când nu se poate altfel. 

De pilda un om liber nu e nevoie sa gătească, pentru ca nu-si poate neglija îndatoririle de om 
liber. Daca trebuie sa-si spele picioarele, atunci sa si le spele singur. Astfel va fi iubit de sclavii 
sai care-1 vor considera prietenul lor. Nici hainele sa nu i le aducă altcineva si nici sa aştepte sa 

fie ajutat la baie. Toate sa le facă singur pentru sine. Asta îl va face si puternic si smerit si bine- 
dispus. 

Invata-1 pe copil firea oamenilor si explica-i ce este un om liber si ce un sclav. Spune-i: "Fiul 
meu, demult, pe vremea strămoşilor noştri nu existau sclavi, ci păcatul a adus robia în lume. 
Daca un copil se purta necuvincios cu tatăl lui, drept pedeapsa devenea sclavul fraţilor sai. Ai 
grija si tu sa nu devii sclavul sclavilor tai. Daca te mânii si faci lucruri rele, ca ei, si nu ai pic de 
virtute, cum nu au nici ei, n-o sa fii cu nimic mai presus decât robii. Ai grija dar sa fii mereu 
stăpânul lor, dar nu mâniindu-te, ci purtându-te cuviincios, ca sa nu se întâmple cumva ca 
purtându-te ca ei, din om liber sa devii robul lor. 

Nu vezi câţi taţi s-au lepădat de fiii lor si în locul lor au luat fii de sclavi? Te rog fii atent sa nu ti 
se întâmple si tie una ca asta. Eu nu ti-o doresc, dar tu eşti si stăpânul lor si al tau". 

Potoleste-i astfel mânia, sfatuindu-1 sa se poarte cu sclavii asa cum se poarta cu fraţii lui si 
învata-1 câte ceva despre firea omului spunându-i cuvintele lui Iov: "Daca as fi nesocotit dreptul 
slugii sau al slujnicei mele, în socotelile lor cu mine, ce ma voi face eu, când Dumnezeu Se va 
ridica si ce răspuns Ii voi da, când va lua procesul în cercetare? Cel ce m-a făcut pe mine In 
pântecele mamei mele nu 1-a făcut si pe robul meu ?" (Iov 31, 13-15). 

Sau crezi ca întâmplător a spus apostolul Pavel ca cel ce nu ştie sa-si rânduiască propria casa nu 
trebuie sa-si ia asupra lui grija Bisericii lui Dumnezeu (I Timotei 3,5)? Spune-i copilului: "Daca 
servitorul ti-a pierdut condeiul sau ti-a spart tocul, nu te mânia, nu-1 ocări, fii iertător si nu-i cere 
sa-ti dea altul". In felul acesta, suportând pagube mici, va sti sa suporte si pagube mari. Sau: 
"Daca ti-a pierdut cureaua de la tăbliţa sau lănţişorul de bronz" - deoarece copiii sunt neiertători 
când se pierd lucruri din acestea si ar prefera sa-si piardă viata decât sa-1 lase nepedepsit pe cel 
ce le-a făcut paguba. 

Aici trebuie sa se înmoaie asprimea mâniei. Trebuie sa ştii bine ca un copil domol si iertător în 
asemenea situaţii, când se va face bărbat va suporta uşor orice pierdere. Daca are o tăbliţa făcuta 
din lemn bun, curata, fara nici o murdărie pe ea, cu lantisoare de bronz si tocuri cu nimic mai 
prejos decât cele de argint si alte lucrusoare de copil si i le pierde sau i le strica sclavul însoţitor 
si daca nu se înfurie, deja da dovada de cea mai mare înţelepciune. Sa nu-i cumperi imediat 
altele, ca sa nu uite repede. Sa i le cumperi când nu le mai cere sau când nu mai e de loc supărat. 

Nu sunt nimicuri, sunt lucruri care privesc viata în general asa cum e ea în toata lumea. Daca are 
un frate mai mic, învata-1 sa-1 lase pe el primul sa facă ceva, iar daca n-are, sa-1 lase pe sclav. Si 
acesta este un exemplu de mare înţelepciune. 

Cum se educa dorinţele 

din "Părinţi, copii si crsterea lor" 

Inmoaie-i, aşadar, mânia ca sa se nască în mintea lui numai gânduri împăciuitoare. Daca nu-1 mai 
tulbura nimic, daca rabdă cu înţelegere orice pierdere, daca n-are nevoie sa fie servit si daca nu 
protestează când altcineva se bucura de mai multa cinste, de ce sa se mai mânie? 

A venit vremea sa ajungem si la dorinţa. Aici si cuminţenia si căderea sunt de doua ori mai mari. 
Tânărul nu trebuie sa se desfrâneze nici singur nici cu fetele. Medicii spun ca dorinţa aceasta 
devine foarte puternica după vârsta de 15 ani. Cum sa oprim fiara din launtrul nostru? Ce putem 
face? Ce frâu sa-i punem? Nu ştiu altul decât frâul gheenei. 

Mai întâi sa-1 ţinem pe tânăr departe de spectacolele si de muzicile neruşinate si niciodată sa nu-1 
lăsam sa se duca neînsotit la teatru. Daca totuşi i-ar plăcea sa vadă un spectacol de teatru, sa-i 
dam exemplul tinerilor de-o vârsta cu el care nu merg la teatru, ca si el sa vrea sa-i imite si sa-si 
înfrâneze dorinţa, pentru ca nimic, într-adevar nimic, nu e mai eficient decât gelozia. Asa sa 
facem în orice situaţie, mai ales daca este gelos. Gelozia e mai puternica chiar decât frica si decât 
promisiunile. 

Sa-i oferim o compensaţie aratându-i plăcerile nevatamatoare 

din "Părinţi, copii si creşterea lor" 

Sa căutam apoi sa-i oferim desfătări nevatamatoare. Sa-1 ducem la oameni sfinţi care-1 pot face 
sa se simtă bine. Sa-i arătam ce mult îl respectam si-1 preţuim facându-i daruri, ca sufletul lui sa 
simtă o mângâiere si sa nu creadă ca nu-1 respectam oprindu-1 sa se duca la teatru. In locul 
spectacolelor acelora, ofera-i istorii sfinte, plimbări în parc si du-1 sa viziteze marile monumente. 

Apoi sa condamnam spectacolele de teatru spunându-i: "Fiul meu, spectacolele acelea nu sunt 
pentru oameni liberi. Ce sa vezi acolo? Femei dezbracându-se si spunând vorbe neruşinate? 
Fagaduieste-mi mie ca odată ce eşti acolo nu vei asculta cuvintele acelea de ruşine si ca după 
aceea nu le vei spune si tu, iar eu îti dau voie sa te duci. Dar, nu se poate sa fii acolo si sa nu auzi 
lucrurile acelea urâte. Tot ce se petrece acolo nu e pentru privirile tale, acelea nu sunt lucruri 
demne de tine". 

Spunându-i acestea, sa-1 sărutam, sa-1 îmbrăţişam si sa-1 strângem în braţe aratându-i în felul 
acesta iubirea noastră. Asa o sa-1 liniştim si o sa-1 înmuiem. 

Aşadar, cum spuneam mai devreme, sa nu se apropie de el nicicând vreo fata, nici vreo servitoare 
tânăra, ci numai cele în vârsta, vreo bătrânica. Sa vorbim despre împărăţia cerurilor si despre cei 
ce au strălucit în vremurile de demult prin înţelepciunea lor, necrestini si creştini, si cu exemplul 
lor sa-i ferecam bine poarta auzului. Daca se întâmpla sa avem si servitori înţelepţi, sa-i dam de 
exemplu. Sa-i spunem ca nu e firesc ca un sclav sa fie atât de înţelept si un om liber sa fie mai 
prejos, mai pervertit decât un sclav. 

Post si rugăciune 

din "Părinţi, copii si creşterea lor" 

Mai exista si un alt medicament: postul. Copilul trebuie sa înveţe sa postească, cel puţin de doua 
ori pe săptămâna, miercurea si vinerea. Sa meargă apoi la biserica iar seara, când se termina 
spectacolele, tatăl sa-1 ia de mâna si sa-i arate lumea care iese de la teatru. Sa râdă de bătrânii 

care s-au dovedit mai fara minte decât tinerii, chiar decât cei foarte tinerei, pentru ca n-au alungat 
flacăra dorinţei trezita în ei. Apoi sa-1 întrebe pe copil: "Ce crezi ca au câştigat toţi aceşti 
oameni? Nimic altceva decât ruşine. S-au făcut de râs si de ocara în ochii lumii care-i va judeca 
aspru". Făcând aceasta, tatăl îi va spori mult sila copilului fata de spectacolele si de muzicile 
desuchiate. 

Si mai exista unul: rugăciunea. Copilul trebuie învăţat sa se roage cu căldura si cucernicie. Si sa 
nu-mi spui ca nu va voi, pentru ca un copil care are o gândire corecta si este si plin de viata, se 
roagă cu uşurinţa. Exemple? Câte vrei: Daniel si Iosif. Nu-mi spune ca Iosif avea 17 ani. 
Gândeste-te ca el a reuşit sa-si atragă iubirea tatălui sau mai mult decât ceilalţi fraţi. 

Iacov, nu era si mai tânăr? Sau Ieremia. Daniel, nu avea doar 12 ani? Solomon, iarasi tot 12 ani 
avea când a rostit acea minunata rugăciune. Iar tânărul Samuel îsi învata el însuşi învăţătorul. Sa 
nu deznadajduim! Unui copil nu-i place sa se roage daca este foarte tânăr ca suflet, nu ca vârsta, 
adică daca sufletul lui nu este format. 

Un copil trebuie sa înveţe sa se roage cu cucernicie si pe cât îi este posibil, sa ia parte la 
privegheri, în general sa ne străduim sa-i insuflam caracterul unui om sfânt. Un copil care nici nu 
jura, nici nu vorbeşte urât, nu înjura si nu uraste, ci în loc de toate acestea posteşte si se roagă, va 
fi cu siguranţa un om foarte înţelept. 

Căsătoria trebuie făcuta devreme 

din "Părinţi, copii si creşterea lor" 

Si daca tot vrei sa ramâna sa trăiască în lume, sa-i găseşti o mireasa cât de repede. Sa nu aştepţi 
sa fie luat la armata sau sa-si înceapă cariera. Mai întâi ai grija ca sufletul lui sa fie în deplina 
rânduiala si pe urma sa capete faima printre ai lui. Nu crezi ca va fi o căsnicie reuşita daca soţii 
si-au păstrat amândoi fecioria? în primul rând soţia devine mult mai înţeleaptă, la fel si tânărul ei 
sot. Nu crezi ca iubirea lor va fi, înainte de toate, curata? 

Cel mai important lucru, însă, este acesta: Dumnezeu va fi mult mai îndurător cu ei si va copleşi 
căsnicia lor cu binecuvântări nenumărate, dat fiindcă cei doi tineri s-au unit întocmai cum El a 
poruncit. Tânărul va păstra în minte numai iubirea pentru soţia sa si chiar daca vreodată îl va 
cuprinde dorinţa pentru vreo alta femeie, nu se va lasă aprins de ea si o va dispreţul repede si de 
tot. 

Daca-ti lauzi fetita si îi spui ca e frumoasa, bine-crescuta, cuminte si celelalte, sa adaugi: "Vezi 
ca, daca nu eşti harnica, logodnicul tau n-o sa te mai vrea de soţie" si apoi, ca si cum aceasta ar fi 
cea mai mare primejdie, se va strădui sa fie harnica si cuminte. Daca iubirea unei logodnice 1-a 
convins pe Iacov, acel om sfânt, sa mai muncească încă şapte ani pentru socrul sau Laban care-1 
înşelase, cu atât mai mult acelaşi lucru se va întâmpla si la noi. Spune-i tânărului ca toate rudele 
logodnicei si toata familia sa: tatăl, mama, sclavii, servitorii, rudele, prietenii si vecinii îi 
urmăresc cu atenţie purtările. Leaga-1 strâns încă de la început cu aceasta legătura si va deveni un 
om înţelept. Si daca nu se va putea casatori chiar din frageda tinereţe, va avea cel puţin logodnica 
de mic, ca sa-1 stimulezi si sa aibă ambiţia de a fi cel mai bun. 

Relaţiile cu părinţii duhovnici 

din "Părinţi, copii si creşterea lor" 

Mai exista un talisman al înţelepciunii: sa-1 vadă des pe parohul bisericii unde mergeţi si acesta 
sa-1 laude mult în văzul tuturor, tatăl sa se mândrească de fata cu toata lumea si fetele sa-i arate 
respect când îl vad. 

Astfel, istoriile din Scriptura, teama de tata si făgăduielile acestuia precum si răsplata de la 
Dumnezeu împreuna cu toate lucrurile bune de care au parte cei înţelepţi vor oferi unui copil si 
unui tânăr cea mai mare siguranţa. 

Adaugă si succesele la armata si în cariera. Sa-i vorbeşti întotdeauna cu cel mai mare dispreţ de 
desfrâu, lăudând mult înţelepciunea. Daca are toate acestea, un tânăr îsi va putea înfrâna uşor 
dorinţele si va avea numai gânduri curate. 

Infrânarea 

din "Părinţi, copii si creşterea lor" 

Sa ajungem acum la lucrul cel mai important dintre toate: înfrânarea. Un copil este cuminte daca- 
i dedici multe eforturi. Aceasta parte a înţelepciunii e întinsa si minunata, pentru ca presupune 
multa învăţătura despre Dumnezeu, despre darurile Sale, despre gheena si despre împărăţia 
cerurilor. Si spune Scriptura: "Frica de Dumnezeu este începutul înţelepciunii" (Pilde 1, 7). 

Sa-i inspiram mereu aceasta grija de a fi cumpătat, învatându-1 în acelaşi timp tot ce tine de om: 
ce este bogăţia, slava, puterea. Sa înveţe sa le dispreţuiască si sa caute lucrurile cu adevărat bune. 
Sa-i amintim îndemnul: "Fiul meu, sa te temi mereu de Dumnezeu si în afara de El sa nu te temi 
de nimeni". 

Astfel, va deveni un om adevărat, plin de haruri. Nimic nu-1 face pe om sa-si piardă minţile mai 
mult decât patimile acestea. Ca sa devii înţelept asa cum doreşte Dumnezeu, e de ajuns sa te temi 
de El si sa judeci corect lucrurile omeneşti. Culmea înţelepciunii este aceasta: sa nu te laşi 
stăpânit de nici o patima puternica pentru lucruri copilăreşti. Un copil trebuie învăţat ca banii, 
celebritatea, puterea, moartea sau viata aceasta pe pământ nu înseamnă nimic. Numai astfel va fi 
înţelept. 

Daca ne conducem fiul în cămara de nunta după ce l-am învăţat toate acestea, gândeste-te ce dar 
i se face miresei ! 



66 



Căsătoria 

din "Părinţi, copii si creşterea lor" 

La celebrarea nuntii sa nu chemam flautişti sau citarezi sau coruri pentru ca, având un asemenea 
mire desăvârşit, e absurd sa-1 facem de ruşine cu asemenea lucruri. Sa-i chemam pe Hristos si pe 
ucenicii Sai. 

Unui asemenea mire îi va merge totul din plin, îi va merge totul bine. El îsi va educa copiii, la 
rândul lui, asa cum l-ai educat tu pe el si tot asa mai departe, încât vei crea o familie si urmaşi de 
aur. 

Profesia 

din "Părinţi Copii si creşterea lor" 

Sa-1 exersam pe fiul nostru sa participe, pe măsura puterii lui, la treburile politice sau publice 
care nu sunt păcătoase. Daca se va strădui sa înveţe, va câştiga pe cai cinstite. De pilda, daca se 
face avocatul celor năpăstuiţi. 

Fiul si fiica 

din "Părinţi Copii si creşterea lor" 

Si mama trebuie sa-si educe fiica asa cum am spus ca trebuie educat un fiu. S-o înveţe sa stea 
departe de lux, de podoabe si de alte lucruri potrivite femeilor uşoare si desfrânate. 

Toate sa le facă si fiul si fiica după aceasta lege: sa stea departe de desfătări si de beţie, întrucât 
este important pentru dobândirea înţelepciunii. Pe tineri îi chinuie îndeosebi dorinţa trupeasca, 
iar fetelor, în general, nu le da pace dorinţa de a fi la moda si de a ieşi în societate. Ele sunt 
înclinate sa fie superficiale si necugetate. Sa nu le lăsam asa, ca sa-I fim plăcuţi lui Dumnezeu 
crescându-ne copiii pentru a fi luptătorii Lui. Sa putem si noi si copiii noştri sa avem parte de 
bunătăţile pe care Dumnezeu le-a făgăduit celor ce-L iubesc, cu harul si iubirea de oameni a 
Domnului nostru Iisus Hristos . . . 
(Despre slava deşartă si creşterea copiilor) 

